Paokmania.Gr • Προβολή θέματος - Τραγούδια που μας θυμίζουν ΠΑΟΚ\nΤραγούδια που μας θυμίζουν ΠΑΟΚ\nRe: Τραγούδια που μας θυμίζουν ΠΑΟΚ\nΔημοσιεύτηκε: Τρί 05 Δεκ 2017, 15:33\nΘα ήθελα σε αυτό το topic να με βάλετε "παραγγελιές" για το ραδιόφωνο. Τραγούδια που θα θέλατε να ακούτε ως χαλιά στα pre-game, ή στα ημίχρονα κτλ...\nΥπάρχει κανείς που έχει θέμα με τα ΠΑΟΚτσήδικα που βάζω;; Βάζω κυρίως παλιά και κάποια παλιά δυσεύρετα.. Τα συνθήματα τα ψιλοαποφεύγω, ειδικά αυτά με βρισίδια. Γενικά πάντως δεν είναι εύηχα και εκεί που μιλάω εγώ, είναι άσχημο ξαφνικά να χαλάσει ηχείο από κραυγές (το έχω πάθει).\nΔημοσιεύτηκε: Τετ 06 Δεκ 2017, 12:21\nΚρατώ ψηλά το topic.\nΔημοσιεύτηκε: Τετ 06 Δεκ 2017, 13:20\nΔε πιστεύω να υπάρχει τραγούδι που να θυμίζει πιο πολύ Π.Α.Ο.Κ.\nαπ' ότι το " Ένα όμορφο αμάξι με δυο άλογα" με τον Γρ. Μπιθικώτση...\nΛατρεμένο μου "από παιδί μικρό", απ το 1976 και το πρώτο πανάξιο Πρωτάθλημα μας της αρμάδας του Λόραντ...\nΟπως κι ο τραγουδιστής και συνονόματος μου "Sir Μπιθί", ο ερμηνευτής της "Ρωμιοσύνης", σε στίχους Γιάννη Ρίτσου και μουσική Μίκη Θεοδωράκη, η οποία μου θυμίζει κι αυτή πολύ, μα πάρα πολύ, Π.Α.Ο.Κ.!!!!\nΕδώ σε μια εκτέλεση απ την Μαρία Δημητριάδη...Όπου "Ρωμιοσύνη" βάλτε Π.Α.Ο.Κ.άρα και...ανατριχίλα...\nΌπου "το θεριό" βάλτε το χαβουζοβοθρολιμανίσιο προτεκτοράτο του ΠΟΚ και των υποκαταστημάτων του...\nΕπίσης, επειδή ο μπιζίμ Π.Α.Ο.Κ. ήταν, είναι και θέλουμε να συνεχίσει να είναι για πάντα ΛΕΒΕΝΤΗΣ...αυτό:\nΔημοσιεύτηκε: Σάβ 09 Δεκ 2017, 12:02\nΑπάντηση στον Ζαντό απ το topic PAOKheads & Metalheads...\n"Black Dog" ... Led Zeppelin...\n...και στον φετινό δρόμο για "το σεντόνι με τα αστέρια"...\n"Highway Star" ... Deep purple...\nΔημοσιεύτηκε: Πέμ 01 Φεβ 2018, 21:01\nΔημοσιεύτηκε: Τετ 08 Μάιος 2019, 21:38\nhttps://www.youtube.com/watch?time_cont ... 3dmx2qdrXs\nΔημοσιεύτηκε: Τετ 08 Μάιος 2019, 21:58\nΦλωρικο μου φαινεται….\nΔημοσιεύτηκε: Τετ 08 Μάιος 2019, 22:13\nΩραίο, πολύ όμορφος στίχος! Το πρωτάκουσα και περπατούσα στο Λευκό Πύργο δίπλα σήμερα, όμορφη αίσθηση...αλλά πολύ pop μουσική. Το καλύτερο σημείο ήταν που σολάρισε ο κεμεντζές προς το τέλος.\nΔημοσιεύτηκε: Τετ 08 Μάιος 2019, 22:26\nΔημοσιεύτηκε: Τετ 08 Μάιος 2019, 23:11\nΜπράβο ρε Ιάσωνα...\nΑυτός, που τραγουδάει ο Μητσάρας ο Παρίδης, ήταν, είναι και θα παραμείνει Ο ΥΜΝΟΣ του ΜΠΙΖΙΜ Π.Α.Ο.Κ.!!!!\nΑνατριχίλα σκέτη, μέχρι το τριχωτό της πλάτης σου...Διαπεραστικό χτύπημα από ηλεκτρικό ρεύμα 220 Volt...\nΔεν πα να βγάλουνε ακόμα και 567.234 "νέους"?\nΑυτός δεν φτάνεται, ούτε με όλες τις σκάλες της πυροσβεστικής, ολόκληρου του πλανήτη Γη...\nΔημοσιεύτηκε: Τετ 08 Μάιος 2019, 23:39\nΆλλο ΠΑΟΚ άλλο γιουροβιζιον\nΔημοσιεύτηκε: Τετ 08 Μάιος 2019, 23:51\ngoran 64 έγραψε: Αυτός, που τραγουδάει ο Μητσάρας ο Παρίδης, ήταν, είναι και θα παραμείνει Ο ΥΜΝΟΣ του ΜΠΙΖΙΜ Π.Α.Ο.Κ.!!!!\nΟ παραπάνω (τού Παρίδη) φέρνει πραγματικά ανατριχίλα και βγάζει μια αυθεντικότητα που φτάνει μέχρι τις ρίζες τού ΠΑΟΚ. Τον προτιμώ από αυτόν με το μπουζούκι που παίζεται συνήθως ώς επίσημος ύπνος. Όσο για τον ύμνο τον οπαδικό για μένα είναι το Μεγάλε ΠΑΟΚ. Μάλιστα μου είναι αδύνατον να τρουγουδήσω το κομμάτι "Μεγάλε ΠΑΟΚ, η δύναμή σου είμαστε εμείς οι χιλιάδες οπαδοί σου" χωρίς να βουρκώσω και τον θεωρώ τον καλύτερο στίχο οποιουδήποτε ύμνου στον κόσμο ακόμη κι από το "You'll never walk alone".\nΔημοσιεύτηκε: Τρί 04 Ιουν 2019, 20:10\nBanksy έγραψε: Δε πιστεύω να υπάρχει τραγούδι που να θυμίζει\nπιο πολύ ΠΑΟΚ απ' ότι το Ένα αμάξι με δυο άλογα του Γρ. Μπιθικώτση.\nόλα συνδέονται τελικά. Ήθελα να γράψω πόσο ΠΑΟΚ είναι το παλικάρι που σκέφτηκε να παίξει το παραπάνω τραγούδι στη φιέστα τίτλου στην Τούμπα. Κοιτούσα γύρω μου στις κερκίδες και έβλεπα ευχάριστα ξαφνιασμένα πρόσωπα και άκουγα την Τούμπα να τραγουδά με πάθος σαν σύνθημα τους στίχους.\nΕκείνη την ώρα ακούω στο ράδιο το παρακάτω, το οποίο για έναν ανεξήγητο λόγο έχω συνδέσει με τον ΠΑΟΚ. Και πραγματικά εκείνα τα δύο βράδια στο Λευκό Πύργο οι δρόμοι ήταν δικοί μας.\nDo you know why you got feelings in your heart'\nDon't let fear of feeling fool you\nWhat you see sets you apart\nAnd there's nothing here to bind you\nIt's no way for life to start\nDo you know that tonight the streets are ours'\nThese lights in our hearts they tell no lies\nThose people they got nothing in their souls\nOh, the trigger of time it tricks you\nBut do you know that tonight the streets are ours'\nAnd no one else can haunt me\nThe way that you can haunt me\nI couldn't be without you\nAnd the light that shines around you\nNo nothing ever mattered more than not doubting\nThat tonight the streets are ours\nDo you know how to kill loneliness at last'\nOh, there's so much there to heal dear\nAnd make tear stains of the past\nThese lights in our street are ours\nΤραγουδοποιοί: Richard Willis Hawley\nΤο οποίο τραγούδι ακούγεται στους τίτλους τέλους ενός ντοκιμαντρέρ του Banksy. Οπότε όλα συνδέονται.\nΔημοσιεύτηκε: Τρί 04 Ιουν 2019, 20:31\nαπό Sick Bastard\nΜια νύχτα θα 'ρθει από μακριά, βρε αμάν αμάν\nνα μην μπορείς να κοιμηθείς, βρε αμάν αμάν\nμόλις τον ανασάνεις.\nΘα 'χει θυμάρι στα μαλλιά, βρε αμάν αμάν\nκράνα για σκουλαρίκια\nκαι μες στο στόμα θα γυρνά, βρε αμάν αμάν\nΘα κατεβεί σαν άρχοντας, βρε αμάν αμάν\nθα κατεβεί σαν λύκος\nνα πάρει χρώμα και ζωή, βρε αμάν αμάν\nτης μοναξιάς ο κήπος.\nΤα μελισσάκια θα γυρνούν, βρε αμάν αμάν\nγύρω απ' τις πολυθρόνες\nκαι το νερό το κρύσταλλο, βρε αμάν αμάν\nθα ρέει απ' τις οθόνες.\nΑέρα να 'σαι τιμωρός, βρε αμάν αμάν\nνα 'σαι και παιχνιδιάρης\nκι αν βαρεθεί η ψυχούλα μου, βρε αμάν αμάν\nνα 'ρθεις να μου την πάρεις,\nγια να κοιτάει από ψηλά, βρε αμάν αμάν\nτου κόσμου τη ραστώνη,\nνα ξεχαστεί σαν των βουνών, βρε αμάν αμάν\nτο περσινό το χιόνι.


Παρασκευή, 15 Δεκ 2017, 02:48:35\nAeromodelling GR | Forum | Το αερομοντελιστικό εργαστήρι | Η τηλεκατεύθυνση και τα αξεσουάρ (Συντονιστής: kolotoympas) | Θέμα: Χρήση συχνοτήτων « προηγούμενο επόμενο »\nΕρώτηση: Σε τι μπαντα συχνοτήτων πετάτε? (Η ψηφοφορία έληξε: Τετάρτη, 11 Οκτ 2006, 22:07:28)\n35-36 44 (62.9%)\n40-41 15 (21.4%)\n72 11 (15.7%)\nΑλλη 0 (0%)\nΑποστολέας Θέμα: Χρήση συχνοτήτων (Αναγνώστηκε 15978 φορές)\n« Απάντηση #45 στις: Σάββατο, 7 Οκτ 2006, 16:29:25 »\nΕχει λειτουργήσει αυτό το σύστημα; Μήπως η οπή που λές είναι η θέση του κρύσταλλου και απλά δεν είναι στη θέση του;\nΦαίνονται δύο τρυπίτσες στην πλακέτα, κάτι σαν μικρή πρίζα;\n« Απάντηση #46 στις: Σάββατο, 7 Οκτ 2006, 17:02:32 »\nΕχω μια τ/κ airtronics στην οποια η συχνοτητα στους κρυσταλους εινα "χαραγμενη"στον ιδιο τον κρυσταλλο(στο πλαι)με πολυ αχνα γραμματα δν εχει το αυτοκολητο που δηλωνει την συχνοτητα με εντονα γραμματα οπως οι περισσοτερες τ/κ!\n« Απάντηση #47 στις: Σάββατο, 7 Οκτ 2006, 17:04:58 »\nΚατέβασα το manual (www.futaba-rc.com/manuals/9c-addendum-02.pdf) και στη σελίδα 4 λέει ότι αλλάζει όλο το module για αλλαγή συχνότητας. Οι κανονισμοί FCC δεν επιτρέπουν την αντικατάσταση κρυστάλου από τον χρήστη και αλλά τέτοια.\nΆρα αγαπητή asfet θα πρέπει μάλλον να ανοίξεις το module για να δεις τον κρύσταλο.\n« Τελευταία τροποποίηση: Σάββατο, 7 Οκτ 2006, 17:12:56 από evan » Καταγράφηκε\n« Απάντηση #48 στις: Σάββατο, 7 Οκτ 2006, 18:01:58 »\nΑγαπητέ evan αν μπλέξαμε, είναι γιατί "η διάγνωση γίνεται πάνω στον ασθενή" (τον πομπό), και εμείς είμαστε μακρυά.\nΟμως αυτό που διάβασες για την αλλαγή όλου του module, ισχύει στην Αμερική για τα 72 MHz. Εχω μία διαίσθηση ότι κάτι φθηνό κυκλοφορεί εν γένει στην Αμερική. Επίσης έχει σημασία αν θα βάλουν κρύσταλλο μέσα στην χαμηλή περιοχή της ίδιας μπάντας αν το σύστημα είναι συντονισμένο στην χαμηλή περιοχή, ή κρύσταλλο της υψηλής περιοχής αν το σύστημα είναι συντονισμένο για την υψηλή περιοχή. Δεν πρέπει να γίνει διασταύρωση με κρύσταλλο της μίας περιοχής στην άλλη.\nΤέλος φαίνεται ότι υπάρχει λόγος που συντονίζουν τα συστήματα μαζί με τον κρύσταλλο, και δεν θέλουν ανεξέλεγκτη αλλαγή του.\nΑσε που μπορει να φοβούνται τους κρυστάλλους μαϊμού, και καλά κάνουν.\nΤο σύστημα που συζητάμε είναι στους 40 MHz ή κατάλαβα λάθος;\nΕίναι λίγο απίθανο οι Ευρωπαίοι να έχουν επιβάλει τέτοιο περιορισμό μόνο στον συγκεκριμένο module των 40 MHz της Futaba.\nΒέβαια μπορούμε να διαβάσουμε την συχνότητα στον κρύσταλλο του δέκτη, με την υπόθεση ότι δεν είναι διαφορετικό από αυτό του πομπού.\nΘα ήθελα όμως να πάρω απάντηση στην ερώτηση του προηγούμενου post μου.\n« Απάντηση #49 στις: Σάββατο, 7 Οκτ 2006, 19:43:36 »\nΕπειδή φοβόμουν να ξεβιδώσω το module, μετά τα post σας, κοίταξα την οπή στην οποία διέκρινα μια ταινία.\nΈβαλα μια οδοντογλυφίδα στην οπη και έβγαλα την ταινία που έγραφε 79!\nΚοιτώντας με φακό, είδα μέσω ενός καθρέφτη που έχει το module στη βάση του εσωτερικά,\nτον πλήρη αριθμό συχνότητας, που είναι 40,790\nΣυγνώμη για την ταλαιπωρία, αλλά δεν έχω πιασει άλλη Τ/Κ στα χέρια μου.\n« Απάντηση #50 στις: Σάββατο, 7 Οκτ 2006, 21:20:56 »\nΑν τραβήξεις την ταινία προς τα έξω θα βγει ο κρύσταλλος χωρίς πρόβλημα.\n« Απάντηση #51 στις: Κυριακή, 8 Οκτ 2006, 00:09:33 »\nδεν εχεις προβλημα με τη συγκεκριμενη Τ/Κ στο να αλλαξεις κρυσταλα αν χρειαστει.\nφροντισε ομως να ειναι ζευγαρια με τον αντιστοιχο του δεκτη.\nτο μοντιουλ αφαιρειται ευκολα πιεζοντας το αυτακι που το ασφαλιζει και τραβωντας προς τα εξω.\nενοειται βεβαια οτι οι κινησεις ειναι σταθερες και δεν ζοριζουμε ποτε τιποτα αν αντιστεκεται υπερβολικα.\nτο ιδιο ισχυει για τους κρυσταλους.\n« Απάντηση #52 στις: Τετάρτη, 8 Νοέ 2006, 10:23:25 »\nΜε την ολοκλήρωση της καταμέτρησης αυτής, έστω και των 70 ατόμων που έλαβαν μέρος, η παρατήρηση που έχω να κάνω είναι ότι το ίδιο στατιστικό αποτέλεσμα είχε και η καταμέτρηση που είχαμε και από τους αγώνες. Το 80% των ασχολουμένων με τον αερομοντελισμό κάνει χρήση εγκεκριμένων bands για την Ελλάδα.\nΣτην ήδη προγραμματισμένη συνάντηση των εκπροσώπων των σωματείων το συγκεκριμένο θέμα θα συζητηθεί.\nΔεν έχω αυτή την στιγμή τον πίνακα των συχνοτήτων και την χρήση τους στην Ελλάδα μπροστά μου. Θα τον κοιτάξω και θα ενημερώσω για την 72 band και την χρήση της ώστε η αμέσως επόμενη κατηγορία να ξέρει τι έχει να προσέχει τουλάχιστον όσο εξακολουθεί και κάνει χρήση ακόμα.\n« Απάντηση #53 στις: Τετάρτη, 8 Νοέ 2006, 11:53:42 »\nΠεριμενουμε να μας ενημερωσετε κ.Παπαδοπουλε το συντομοτερο δυνατον σε οτι αφορα την χρηση των υπολοιπων Bands και ιδαιτερα αν εχουν καποιο συγκεκριμενο allocαtion στην Ελλαδα πλεον.\nΙδιαιτερα στα 72 ειναι πολλοι φιλοι αερομοντελιστες και οπως καταλαβαινετε ειναι μειζων θεμα αν θα "χρειαστει" να αλλαξουν τον εξοπλισμο τους στα 35 λογω τεραστιου κοστους. Ελπιζω, αν ειναι βεβαια εφικτο βασει της νομοθεσιας που διεπει την χρηση των συχνοτητων (η οποια ηταν αοριστη μεχρι προσφατα) να κανετε μια προσπαθεια να δωθει και η 72 για χρηση Air frequency για αερομοντελισμο.\nΠροσωπικα παντως θα περιμενω περιπου ενα χρονο για να παω κατευθειαν στα 2.4Ghz οποτε και θα εχει ωριμασει πιο πολυ η τεχνολογια Spread Spektrum.\n« Απάντηση #54 στις: Τετάρτη, 8 Νοέ 2006, 12:18:36 »\nΜπορεί και να επαναλαμβάνομαι αλλά μήπως υπάρχει κάποιος πίνακας για το τι συχνότητες χρησιμοποιούνται στην Ελλάδα? Και δεν εννοώ μόνο του αερομοντελισμού.\n« Απάντηση #55 στις: Τετάρτη, 8 Νοέ 2006, 12:21:50 »\nΘα δείς από το link την χρήση των συχνοτήτων που υπάρχει στην Ελλάδα σύμφωνα με τα όσα αναφέρονται στο σχετικό ΦΕΚ.\nΓια τα 72 θα σου πω ότι γνωρίζω ότι χρησιμοποιούνται από τον στρατό (κυρίως το ναυτικό). Συμπτωματικά όμως βρήκα ότι και ορισμένα συστήματα αρδεύσεως που χρησιμοποιούν τηλεχειρισμό για ενεργοποίηση, κάνουν χρήση της ίδιας συχνότητας.\nΓια τα 2.4 Ghz που αναφέρεις θα σου πώ ότι ακόμα επίσημα δεν έχουμε καμία ενημέρωση από την Europe Airsports που κάνει και τις σχετικές εισηγήσεις για λογιαριαμό των Ευρωπαίων Αερομοντελιστών στην CEPT (Ευρωπαική Επιτροπή για Ταχυδρομεία και Επικοινωνίες).\nΓνωρίζω όμως ότι η χρήση συσκευών RFID που σύντομα θα κατακλύσουν την αγορά (το έχω ψάξει και επαγγελματικά το θέμα) κάνει χρήση της ίδιας περιοχής.\nΓια οτι νεώτερο έχωι θα σας ενημερώσω.\n« Απάντηση #56 στις: Τετάρτη, 8 Νοέ 2006, 12:23:29 »\nΗ χρήση συχνοτητων προβλέπεται και καθορίζεται απο τον Εθνικό Κανονισμό Κατανομής Ζωνών Συχνοτήτων Ε.Κ.Κ.Ζ.Σ ο οποίος μάλιστα σε ορισμένες περιπτώσεις υπερισχύει της Σύμβασης της Διεθνούς Ένωσης Τηλεπικοινωνιών. Περισσοτερες πληροφορίες γιαυτά μπορείτε να βρείτε στο υπουργειο μεταφορών και τηλεπικοινωνιων στην επιτροπη διαχειρισης φασματος.\nΣτο διαταυτα ο εθνικος κανονισμος την μπάντα 72 έως 84Mhz την εχει εκχωρήσει σε υπηρεσια σταθερης ή κινητής ραδιοπλοηγησης, SRD,\nΔια επαγωγης ναυτιλιακες επικοινωνιες ή στρατιωτικές εφαρμογες και σαν δευτερευουσα χρηση για ιατρικα εμφυτευματα.\nΌπως είναι ευνόητο όλοι όσοι εκπεμπουν σε αυτή την μπάντα είναι παρανομοι. Ο πρωτευων χρήστης ειναι οι Ενοπλες Δυναμεις.\n« Απάντηση #57 στις: Τετάρτη, 8 Νοέ 2006, 12:24:05 »\nΔεν σε πρόλαβα, αλλά νομίζω με το link καλύπτεσαι.\n« Απάντηση #58 στις: Τετάρτη, 8 Νοέ 2006, 12:30:25 »\nδεν νομιζω οτι μπορει να γινει κατι πανω σε αυτό γιατι η ελλαδα ουτως η αλλως δεν ακολουθει το αμερικανικο region αλλα το ευρωπαικο και θα ειναι ευρωπαικη πρωτοτυπια να εκχωρηθει η ζωνη αυτη στους μοντελιστες. Εδω δεν εχει εκχωρηθει η μπαντα των 50 ΜΗζ στους ραδιοερασιτεχνες. ποσο μαλλον η 72 στους μοντελιστες\n« Απάντηση #59 στις: Τετάρτη, 8 Νοέ 2006, 13:04:45 »\nΤο .pdf που εστειλες αναφερει οτι οι επιτρεπομενες συχνοτητες στην band των 35 MHz ειναι 34,995-\n35,225 MHz. Καπου σε ενα αλλο θεμα ειχες γραψει αν θυμαμαι καλα οτι ειναι μεχρι 35,200 MHz. Δε ξερω ισως δε καταλαβα κατι εγω απο τα γραφομενα σου. Μπορεις σε παρακαλω να το κανεις πιο σαφες αν γινεται?


?? ???????? ???? 14.000!\nΜια οπτική που δεν έχουμε την ευκαιρία να την δούμε ζωντανά!\nΟι βαλβίδες στις 14.000!\nΔιαβάστηκε από 15944 αναγνώστες\nΠαλιό, αλλά καλό! Δείτε το εσωτερικό της κυλινδροκεφαλής μιας BMW S1000RR, όταν τα κινούμενα μέρη της αγγίζουν την ταχύτητα των 14.000 στροφών ανά λεπτό! Μαγικό θέαμα και ανατριχιαστικός ήχος.


Κένταλ Τζένερ - Βικιπαίδεια\nKendall Jenner (Αγγλικά)\n3 Νοεμβρίου 1995 (1995-11-03) (25 ετών)\nΝτέβιν Μπούκερ (από 2021)\nΚάιλι Τζένερ (νεότερη αδελφή)\nΜπράντον Τζένερ (ετεροθαλής αδελφός από πατέρα και μεγαλύτερος αδελφός)\nΜπρόντι Τζένερ (ετεροθαλής αδελφός από πατέρα και μεγαλύτερος αδελφός)\nΚόρτνεϊ Καρντάσιαν (ετεροθαλής αδελφή από μητέρα και μεγαλύτερη αδερφή)\nΚιμ Καρντάσιαν (ετεροθαλής αδελφός από μητέρα και μεγαλύτερη αδερφή)\nΚλοέ Καρντάσιαν (ετεροθαλής αδελφή από μητέρα και μεγαλύτερη αδερφή)\nRob Kardashian (ετεροθαλής αδελφή από μητέρα και μεγαλύτερος αδελφός)\nΒραβεία Teen Choice (2013)\nWebby Award (2015)\nΗ Κένταλ Νικόλ Τζένερ (Kendall Nicole Jenner, 3 Νοεμβρίου 1995) είναι μοντέλο και τηλεοπτική προσωπικότητα, γνωστή για τη συμμετοχή της στο ριάλιτι "Keeping Up with the Kardashians" αφού είναι μέλος της γνωστής οικογένειας των Καρτασιάνς(20 σεζόνς). Σαν μοντέλο έχει περπατήσει στις μεγαλύτερες πασαρέλες μόδας του κόσμου, φορώντας ρούχα μεγάλων σχεδιαστών της Νέας Υόρκης (New York Fashion Week) , του Μιλάνου και του Παρισιού. Επίσης έχει φωτογραφηθεί για τα εξώφυλλα περιοδικών μόδας (Vogue, Teen Vogue, Harper's Bazzar, GQ και άλλα πολλά), έχει περπατήσει σε σόου μόδας της Victoria’s Secret και ενεργεί ως πρεσβευτής της μάρκας καλλυντικών Estée Lauder σε διαφημιστικές καμπάνιες.Net worth $18 million.\n2.1 2009-2013: Τα πρώτα βήματα στον χώρο του μόντελινγκ\nΗ Κένταλ Τζένερ, στο φεστιβάλ κινηματογράφου στις Κάννες το 2014.\nΓεννήθηκε στις 3 Νοεμβρίου του 1995 στο Λος Άντζελες της Καλιφόρνια από τις Κρις Τζένερ και Κέιτλιν Τζένερ (πρώην Μπρους Τζένερ αφού μπήκε στην διαδικασία αλλαγής φύλου). Έχει μια μικρότερη βιολογική αδελφή, την Κάιλι καθώς και οχτώ μεγαλύτερα ετεροθαλή αδέλφια. Τους Μπερτ, Κέισι, Μπράντον και Μπρόντι από τους προηγούμενους γάμους του πατέρα της και τους Κιμ, Κόρτνεϊ, Κλοέ και Ρομπ Καρντάσιαν, από το προηγούμενο γάμο της μητέρας της.\nΜεγάλωσε στο Καλαμπάσας της Καλιφόρνια και αποφοίτησε από τα σχολεία Sierra Canyon School και Yorkshire High School.\n2009-2013: Τα πρώτα βήματα στον χώρο του μόντελινγκ[Επεξεργασία | επεξεργασία κώδικα]\nΞεκίνησε τη καριέρα της στο μόντελινγκ, σε ηλικία 14 ετών, όταν στις 12 Ιουλίου 2009 υπέγραψε συμβόλαιο, με το πρακτορείο μοντέλων Wilheimina Models. Η πρώτη της επαγγελματική φωτογράφηση ως μοντέλο, ήταν τον Δεκέμβριο του 2009 και τον Ιανουάριο του 2010 για μία καμπάνια της εταιρίας Forever 21, με όνομα Rocker Babes. Τον Απρίλιο του 2010, φωτογραφήθηκε για το εξώφυλλο του περιοδικού Teen Vogue και τον Σεπτέμβριο του 2011, περπάτησε στην πασαρέλα του Sherri Hill κατά την διάρκεια της Εβδομάδας Μόδας. Μέχρι το το τέλος του 2012, η Τζένερ είχε εμφανιστεί σε εξώφυλλα πολλών περιοδικών όπως τα Teen Prom, GenLux, Lovecat, Flavour Magazine και άλλα. Επίσης, πραγματοποίησε εκστρατείες για το White Sands Australia, Agua Bendita και Leah Madden. Τις χρονιές 2013 και 2014, συνεργάστηκε μαζί με τον φωτογράφο Ράσελ Τζέιμς, για την κάλυψη των εξώφυλλων των περιοδικών Miss Vogue Αυστραλίας και Harper's Bazaar Αραβίας.\nΤα editorials που έκανε μέχρι τότε της έφεραν ευκαιρία για στροφή προς την υψηλή μόδα κι έτσι η Τζένερ υπέγραψε συμβόλαιο με το πρακτορείο The Society Management στις 21 Νοεμβρίου 2013.\nΤο 2014, συμμετείχε σε δύο εκδηλώσεις της εταιρείας Chanel. Τον Νοέμβριο του 2014, έγινε επίσημη εκπρόσωπος και πρεσβευτής της εταιρείας καλλυντικών Estée Lauder. Την ίδια χρονιά, έλαβε μέρος σε διαφημιστικές εκστρατείες για τις εταιρείες Balmain και H&M και εμφανίστηκε στα εξώφυλλα των περιοδικών Marie Claire (Ινδονησία), Harper Bazaar, LOVE, GQ και Vogue (Αμερική, Γαλλία, Ιαπωνία, Κίνα). Έναν χρόνο αργότερα, το 2015, η Τζένερ εμφανίστηκε σε εκστρατείες των εταιρειών Marc Jacobs, Karl Lagerfeld, Balmain, Fendi και Estée Lauder και επιπλέον, περπάτησε στο σόου μόδας της Victoria’s Secret. Τον Μάρτιο του 2015 υπέγραψε συμβάσεις με την Calvin Klein Jeans, ενώ τον Μάιο της ίδιας χρονιάς υπέγραψε με την Penshoppe.\nΤο 2016, μαζί με την Κάρα Ντελεβίν, εμφανίστηκαν μαζί στην εβδομάδα μόδας της Madame Tussauds. Κατά την διάρκεια του 2016, περπάτησε σε πασαρέλες μόδας για της εταιρείες Chanel, Bottega, Diane, Vera Wang, Von Fürstenberg, Fendi, Marc Jacobs, Veneta, Versace, Dior, Mango, Calvin Clein, Balmain, Miu Miu και Elie Saab. Επίσης, την ίδια χρονιά εμφανίστηκε στα εξώφυλλα των περιοδικών Vogue (Τουρκία, Βραζιλία, ΗΠΑ, Γερμανία, Ιαπωνία), W, LOVE, Vanity Fair, Self Service, V και Harper's Bazaar. Τον Απρίλιο του 2016, οι συντάκτες του περιοδικού Vogue της αφιέρωσαν μια ειδική συντακτική έκδοση.\nΤο 2018, η Τζένερ χαρακτηρίστηκε ως το πιο ακριβοπληρωμένο μοντέλο της χρονιάς από το περιοδικό Forbes. Την ίδια χρονιά φωτογραφήθηκε στα εξώφυλλα των Vogue (ΗΠΑ, Κορέα), Elle (ΗΠΑ).\nΑνακτήθηκε από "https://el.wikipedia.org/w/index.php?title=Κένταλ_Τζένερ&oldid=8917377"\nΤελευταία τροποποίηση 09:17, 26 Ιουνίου 2021.


ενήλικες – Κόκκινη Αλεπού\nΜπάμπι: η ζωή στο δάσος\nΟλοι γνωρίζουμε την ιστορία του Μπάμπι μέσα από την ταινία κινουμένων σχεδίων των Στούντιο Γουόλτ Ντίσνεϊ που βγήκε στους κινηματογράφους το 1942. Το βιβλίο, όπως και η ταινία, εξιστορούν την πορεία του Μπάμπι, ενός νεαρού ελαφιού και τις δοκιμασίες που θα χρειαστεί να αντιμετωπίσει στο δάσος. Πρόκεται για μια ιστορία μύησης στη φύση, ένας ύμνος που μας προσκαλεί να νιώσουμε τη μαγεία, την ομορφιά και τους κινδύνους της άγριας ζωής.\nBy Ζωή Κοσκινίδου|2021-06-09T16:28:01+03:0014 Μαΐου 2021|Tags: 12+, 15+, 9+, crossover, Αννα Κοντολέων, εικονογραφημένα βιβλία για μεγάλα παιδιά, Εκδόσεις Κόκκινη Κλωστή Δεμένη, ενήλικες, Μπάμπι, Μπενζαμέν Λακόμπ, Το βιβλίο της εβδομάδας, Φέλιξ Σάλτεν|0 Σχόλια\nΠέρα από το δάσος & Η μαγεμένη καρυδιά\nΟ ηθοποιός Νίκος Προυσανίδης αφηγειται δύο ξεχωριστές ιστορίες από τις ζωές των παππούδων του τα χρόνια του Εμφυλίου και μετά. Για παιδιά από 9+ και ενήλικες.\nBy Ζωή Κοσκινίδου|2020-05-14T11:04:58+03:0014 Μαΐου 2020|Tags: 15+, Δανάη Παρουνιάδη, Εκδόσεις Καλειδοσκόπιο, ενήλικες, Νίκος Πουρσανίδης, Πέρα από το δάσος & η Μαγεμένη Καρυδιά|0 Σχόλια


89 σκληρές αλλαγές σε εννέα μέρες με έπαθλο τη δόση Πηγή: Πακέτο-μαμούθ με 89 σκληρές αλλαγές σε εννέα μέρες με έπαθλο τη δόση | KA-Business.gr\nΑρχική Νέα - Επικαιρότητα Οικονομία & Πολιτική 89 σκληρές αλλαγές σε εννέα μέρες με έπαθλο τη δόση Πηγή:...\n89 σκληρές αλλαγές σε εννέα μέρες με έπαθλο τη δόση Πηγή: Πακέτο-μαμούθ με 89 σκληρές αλλαγές σε εννέα μέρες με έπαθλο τη δόση\nΤο περίφημο πακέτο που πρέπει να προωθήσει με ρυθμό πολυβόλου η κυβέρνηση για να πάρει η χώρα την δόση των 31,5 δισ. ευρώ, περιλαμβάνει διαρθρωτικές αλλαγές και μεταρρυθμίσεις οι οποίες θα έπρεπε να είχαν ψηφιστεί τον… Ιούνιο. Ανάμεσα σε αυτές, περιλαμβάνονται και αλλαγές-φωτιά όπως το άνοιγμα των κλειστών επαγγελμάτων, η κατάργηση των ειδικών μισθολογίων με παράλληλη μείωση μισθών, η αλλαγή στον τρόπο ρύθμισης του κατώτατου μισθού, η μείωση της φαρμακευτικής δαπάνης αλλά και η αύξηση της συμμετοχής των ασφαλισμένων.\nΑναλυτικότερα, οι 30 πιο καυτές διαρθρωτικές αλλαγές είναι οι εξής:\nΜείωση των ειδικών μισθολογιών κατά 12% μεσοσταθμικά.\nΡύθμιση του κατώτατου μισθού δια νόμου.\nΑπελευθέρωση όλων των κλειστών επαγγελμάτων που απαιτούσε το πρώτο Μνημόνιο.\nΚαθιέρωση προϋπολογισμού συνταγογράφησης για κάθε γιατρό με στοχοθέτηση του μέσου κόστους συνταγογράφησης ανά ασθενή.\nΔιάθεση φόρων υπέρ τρίτων στον Προϋπολογισμό.\nΑπογραφή και δημοσιοποίηση των περιουσιακών στοιχείων του Δημοσίου.\nΔημοσίευση στοιχείων για προσλήψεις, αποχωρήσεις και μεταθέσεις υπαλλήλων.\nΣυγχώνευση όλων των Ταμείων στον ΕΟΠΥΥ.\nΔιορισμός μόνιμου γραμματέα φορολογικών θεμάτων με 5ετή θητεία\nΑντικατάσταση διευθυντών Εφοριών που δεν πιάνουν τους στόχους.\nΔημοσίευση στο διαδίκτυο δεικτών απόδοσης των Εφοριών.\nΕνεργοποίηση Υπηρεσίας Εσωτερικών Υποθέσεων στις εφορίες.\nΒελτίωση της προστασίας πληροφοριοδοτών σε θέματα διαφθοράς.\nΚατάργηση της παρουσίας δικηγόρου σε συμβολαιογραφικές πράξεις.\nΚατάργηση ελάχιστου ποσού πληρωμής για δικηγόρους με έμμισθη εντολή.\nΜηχανογράφηση όλων των νοσοκομείων.\nΑπλοποίηση των διαδικασιών για φθηνότερα γενόσημα στην λίστα των συνταγογραφούμενων φαρμάκων.\nΔιασφάλιση της πρόσβασης εταιρειών στην παραγωγή ενέργειας από λιγνίτη.\nΔιευκόλυνση της αδειοδότησης για το πρόγραμμα «Ήλιος».\nΜείωση κατά 50% των εκκρεμών φορολογικών υποθέσεων στα δικαστήρια.\nΕξάλειψη των ληξιπρόθεσμων οφειλών των ασφαλιστικών Ταμείων.\nΚατάργηση της ελάχιστης αμοιβής για ενεργειακούς επιθεωρητές.\nΡύθμιση της χρήσης γης για ακίνητα του Δημοσίου που οδεύουν για αξιοποίηση.\nΗλεκτρονική σύζευξη των δεδομένων της απογραφής των δημοσίων υπαλλήλων με την Ενιαία Αρχή Πληρωμών.\nΕφαρμογή της νομοθεσίας για την Ενιαία Αρχή Δημοσίων Προμηθειών.\nΚατάθεση νομοσχεδίου για φορολογική μεταρρύθμιση.\nΑύξηση της απορρόφησης των κονδυλίων από κοινοτικά ταμεία.\nΔιακοπή των πληρωμών στις Εφορίες για να απελευθερωθεί προσωπικό.\nΑξιολόγηση των ΑΕΙ και ΤΕΙ.\nΆρση της απαγόρευσης αναγνώρισης επαγγελματικών προσόντων για πτυχία που εκδόθηκαν από κολέγια μέσω δικαιόχρησης.\nΣύμφωνα με πληροφορίες που δημοσιεύει σήμερα η εφημερίδα «Έθνος», έχει προχωρήσει η προεργασία για το 80% των μέτρων του πακέτου, τα οποία θα προωθηθούν στη Βουλή πριν από τη Σύνοδο Κορυφής, με μια καταιγίδα τροπολογιών. Το μεγαλύτερο μέρος των διαρθρωτικών αλλαγών θα περάσει από τη Βουλή στα πλαίσια του νομοσχεδίου για τις αποκρατικοποιήσεις που κατάθεσε ήδη το υπουργείο Οικονομικών την Παρασκευή. Το νομοσχέδιο θα συζητηθεί την επόμενη εβδομάδα ενώ εκκρεμούν και πέντε Προεδρικά Διατάγματα στο Συμβούλιο της Επικρατείας. Τέλος, τα φορολογικά ζητήματα θα ρυθμιστούν με ξεχωριστή νομοθετική ρύθμιση του υπουργείο Οικονομικών.


Συνάντηση κορυφής στον Ολυμπιακό | SDNA\n27 Φεβρουαρίου 2015, 03:21\nΟ αποκλεισμός από το Γιουρόπα Λιγκ αλλά κυρίως οι κακές εμφανίσεις που κάνει ο Ολυμπιακός το τελευταίο διάστημα μη έχοντας καταφέρει να ανταποκριθεί ως όφειλε στα απανωτά δύσκολα ματς που είχε είναι λογικό να έχουν προκαλέσει έντονο προβληματισμό.\nΓια αυτό και σύμφωνα με πληροφορίες την Παρασκευή θα υπάρξει συνάντηση κορυφής παρουσία Μαρινάκη, Περέιρα, Ισά και Καρεμπέ για να συζητηθεί η κατάσταση και το πώς θα πορευτεί από εδώ και στο εξής η ομάδα.\nΣτο πρωτάθλημα όπου οφείλει να το πάρει έχοντας πλέον 6 βαθμούς διαφορά μετά την αναμενόμενη τιμωρία του ΠΑΟ για τα αίσχη της Λεωφόρου αλλά και στο Κύπελλο με την ρεβάνς κόντρα στην ΑΕΚ να έχει ακόμη μεγαλύτερο ενδιαφέρον καθώς πλέον…απαγορεύεται ο αποκλεισμός.\nΣύμφωνα με πηγές της ΠΑΕ Ολυμπιακός – όπως μεταφέρονται σήμερα στον «ερυθρόλευκο» Τύπο - ο Σωκράτης...\n9 ώρες 59 λεπτά πριν\nΑνακοίνωση-απάντηση σε όσα υποστήριξε νωρίτερα την Τρίτη ο Σωκράτης Κόκκαλης για την μεταβίβαση της...\n16 Οκτωβρίου 2018, 20:56\nΑνακοίνωση με την οποία διευκρινίζει ότι από το 2010 δεν έχει καμία σχέση με την Καραϊσκάκης ΑΕ...\nΤο... όμορφο «Καραϊσκάκη»! (pics)


Ανανάς | Φρεσκούλης\nΕνέργεια 243 kJ / 58 kcal 3%\nΥδατάνθρακες 13,1g 5%\nεκ των οποίων σάκχαρα 9,9g 11%\nΕδώδιμες ίνες 1,4g -\nΠρωτεϊνες 0,5g 1%\nΟ ανανάς βοηθάει τη χώνεψη και τα φουσκώματα. Επίσης, δρα προστατευτικά ενάντια στον καρκίνο και είναι διουρητικός.\nΗ συσκευασία περιέχει μια μερίδα\n∆ιατηρείται στο ψυγείο στους 2-6°C


Για τη δεσποτική εορτή της Αναλήψεως, την τόσο μεγάλη και επιφανή, που αποτελεί το κόσμημα όλων των δεσποτικών εορτών, θα χρησιμοποιήσουμε ως φωτεινό οδοδείκτη στο λόγο μας αυτόν το χρυσορρήμονα Επίσκοπο της Βασιλίδος των πόλεων Άγιο Ιωάννη τον Χρυσόστομο.\nΣτη δεύτερη ομιλία του, αναφερόμενος στο γεγονός της Αναλήψεως, στέκεται με ιδιαίτερο θαυμασμό στο πρόσωπο του Δεσπότου Χριστού και λέγει τα εξής χαρακτηριστικά :\n« Ανήλθεν, ανέβη, ανελήφθη, επορεύετο, διήλθεν. Πρόσεχε. Ανέβη ως εξουσίαν έχων, ίνα πληρωθή το του προφήτου λόγιον · ΄΄Ανέβη ο Θεός εν αλαλαγμώ΄΄ ... ΄΄Άρατε πύλας οι άρχοντες υμών και επάρθητε πύλαι αιώνιοι, και εισελεύσεται ο Βασιλεύς της δόξης΄΄. Εισελεύσεται · ΄΄ου γαρ εις χειροποίητα άγια εισήλθεν ο Ιησούς, αλλ΄ εις τον ουρανόν εισελεύσεται΄΄ ο Βασιλεύς της δόξης»1.\nΚαι πρώτον. Αυτή η δεσποτική εορτή, η οποία θεωρείται από πολλούς σαν μία απλή και συνηθισμένη εορτή, μας φανερώνει τη δόξα της ανθρωπίνης φύσεως. Γεμάτος θαυμασμό ο ιερός υμνογράφος ψάλλει «Την καταβάσαν φύσιν του Αδάμ, εις τα κατώτερα μέρη της γης ο Θεός, καινοποιήσας σεαυτώ υπεράνω πάσης αρχής και εξουσίας ανήγαγες σήμερον»2.\nΟ Υιός και Λόγος του Θεού με τον εκούσιο θάνατο και την τριήμερον ανάσταση, αφού συνέτριψε τη δύναμη της αμαρτίας και κατέλυσε το κράτος του διαβόλου, επιστρέφει θριαμβευτής στους ουρανούς φέρνοντας μαζί Του το απολωλός πρόβατο. Μάλιστα ο Άγιος Επιφάνιος Επίσκοπος Κύπρου παρουσιάζει το Χριστό να λέγει στον Άναρχο Πατέρα Του : « Εύρον, πάτερ, το πρόβατον το πλανώμενον, όπερ ο απατεών όφις δολοπλόκοις τεχνάσμασιν ηπάτησεν και κακίας οδούς υπέδειξε, πηλώ δε της πολυθεΐας την καθαρότητα της θεογνωσίας εμόλυνε»3. Αυτή την ανθρώπινη φύση, αφού την έπλυνε στα νερά του Ιορδάνου και τη στόλισε με τη σφραγίδα της παρουσίας του Αγίου Πνεύματος, τώρα διά της Αναλήψεως, την προσφέρει ως δώρο στη Θεότητά Του (δηλ. του Πατρός). Έτσι εγκαινιάζεται η θέωση του ανθρώπου και η είσοδός του στην αιώνια ζωή. Και ενώ μέχρι τότε ο ουρανός, η υπερφυσική δηλαδή ζωή της επικοινωνίας με τον ζώντα Θεό, παρέμεινε κλειστός εξαιτίας της παρακοής και της πτώσεως του Γενάρχου Αδάμ, τώρα πλέον ανοίγεται και πάλι στούς ανθρώπους. Με τον τρόπο αυτό εκπληρώνεται ο σκοπός του κάθε ανθρώπου, που είναι να γίνει με τη χάρη του Θεού «κοινωνός θείας φύσεως»4, ομόθεος και ισόθεος, όπως τονίζουν οι Πατέρες της Εκκλησίας.\nΚαι ο Άγιος Ιωάννης ο Χρυσόστομος συμπληρώνει : «Πρόσεχε και το θαυμαστό. Ο Σωτήρας ήλθε στον κόσμο και όταν ήλθε έφερε το Άγιο Πνεύμα, και όταν ανέβηκε στους ουρανούς έφερε μαζί Του σώμα άγιο, για να δώσει στον κόσμο εγγύηση σωτηρίας, τη δύναμη του Αγίου Πνεύματος»5.\nΔεύτερον. «Ω της φοβεράς και ξένης οικονομίας!»6 Η γιορτή αυτή μας υπενθυμίζει συγχρόνως και μία εσχατολογική αλήθεια : Νικήθηκαν οι δυνάμεις της αμαρτίας, καταργήθηκε ο θάνατος, λυτρώθηκε ο άνθρωπος και ταυτόχρονα αποκτήσαμε τον αρραβώνα του Πνεύματος. Όπως ο Χριστός εισήλθε στους ουρανούς, κατά την έκφραση του Αποστόλου των εθνών Παύλου στην προς Εβραίους επιστολή του, ως πρόδρομος δικός μας και αιώνιος Αρχιερεύς και μεσίτης7, έτσι κι εμείς διά της καθάρσεως και του φωτισμού μπορούμε να φθάσουμε στη θέωση και στη θέα του Θεού και να γίνουμε άγιοι κατά χάριν, σύμφωνα με την προτροπή Του, κατά την έκφραση του Αποστόλου Πέτρου «άγιοι γίνεσθε ότι εγώ άγιος ειμί»8.\n«Έχουμε λοιπόν τήν εγγύησή Του στον ουρανό, δηλαδή το σώμα πού πήρε από εμάς και στη γη το Άγιο Πνεύμα μαζί μας. Και πρόσεχε το θαυμαστό · δεν λέγω ότι το Άγιο Πνεύμα κατέβηκε από το ουρανό και ότι δεν είναι πιά στον ουρανό και ότι το σώμα πήρε σαν αντάλλλαγμα τον ουρανό και το Άγιο Πνεύμα τη γη, αλλά ότι το Άγιο Πνεύμα μαζί μας και παντού και στον ουρανό. ... Κράτησε ο ουρανός το άγιο σώμα, δέχθηκε και η γη το Άγιο Πνεύμα. Ήλθε ο Χριστός και έφερε το Άγιο Πνεύμα. Ανέβηκε στον ουρανό και έφερε μαζί Του το δικό μας σώμα. Και είναι δυνατόν να δει κανείς τη μορφή του Αδάμ που ήταν θαμμένη στον τάφο όχι πιά νά φαίνεται μαζί με τους Αγγέλους αλλά να κάθεται μαζί με το Θεό πιο πάνω από τους Αγγέλους για να βάλει κι εμας να καθήσουμε μαζί Του»9.\nΝα, λοιπόν, τι μας χάρισε ο Δεσπότης Χριστός. Έκανε τον άνθρωπο βασιλέα. Τον έβαλε να καθήσει μαζί Του εν τοις επουρανίοις10. Είναι το δώρο, το οποίο χαρίζει σε όλους όσους αποτελούμε το μυστικό Του σώμα και είμαστε ενωμένοι μαζί Του διά των Ιερών Μυστηρίων της Αγίας Του Εκκλησίας. Και όπου η κεφαλή, εκεί και το σώμα.\nΚαι για να πετύχουμε αυτή την ύψιστη τιμή, χρειάζεται να νικήσουμε στο φθαρτό αυτό κόσμο την παμμόχθηρο αμαρτία. Τότε λάμποντες, αστράπτοντες ηλλοιωμένοι, θα εκπληρωθεί και σε μας ο λόγος του υψιπέτου αετού της Αποκαλύψεως : « Ο νικών, δώσω αυτώ καθίσαι μετ΄ εμού εν τω θρόνω μου, ως καγώ ενίκησα και εκάθισα μετά του πατρός μου εν τω θρόνω αυτού»11.\n«Δεύτε», λοιπόν, «συνανέλθωμεν πιστοί, επί το μετέωρον όρος, των Ελαιών και εκεί, ώσπερ οι Απόστολοι, συνανερχόμενοι, και εις ύψος επάραντες, καρδίας και φρένας, ίδωμεν τον Κύριον, νυν εποχούμενον · όθεν, και ημείς ευχαρίστως, χαίροντες βοήσωμεν · Δόξα, τη ση Αναλήψει Πολυέλεε»12.\n1. Αγίου Ιωάννου του Χρυσοστόμου, Εις την Ανάληψιν του Κυρίου ημών Ιησού Χριστού, ομιλία Β΄, κεφ. 15, ΕΠΕ 36,282-284\n2. Τροπάριο της Λιτής της εορτής\n3. Αγίου Επιφανίου Επισκόπου Κύπρου, Ομιλία Δ΄, Εις την ανάληψιν του Κυρίου ημών Ιησού Χριστού, PG 43,481\n4. Β΄ Πετρ. 1,4\n5. Αγίου Ιωάννου του Χρυσοστόμου, ο.π. 285\n6. ο.π. 286\n7. Εβρ. 9,11-15\n8. Α΄ Πετρ. 1,16\n9. Αγίου Ιωάννου του Χρυσοστόμου, ο.π. 287\n10. Εφεσ. 2,6\n11. Αποκ. 3,21\n12. Τροπάριον Στιχηρών του μεθέορτου Εσπερινού της εορτής\nΑνάληψη του Σωτήρος,


Τι είναι και γιατι μυρίζει ο ιδρώτας; Τι να κάνετε, τι να τρώτε και τι να αποφεύγετε; | NewsNowgr.com\nΤι είναι και γιατι μυρίζει ο ιδρώτας; Τι να κάνετε, τι να τρώτε και τι να αποφεύγετε;\nΑπό πού όμως προέρχεται η δυσάρεστη οσμή; Οι αιτίες είναι πολλές, όταν ο ιδρώτας παραμένει πολλές ώρες στο δέρμα π.χ. στις μασχάλες, τότε αναπτύσσονται τα βακτηρίδια που δημιουργούν μια δυσάρεστη οσμή, άλλες αιτίες είναι η έλλειψη υγιεινής, η κακή ψυχολογική κατάσταση, η κατανάλωση κάποιων τροφών όπως το σκόρδο, το κρεμμύδι, πολλά μπαχαρικά, ο καφές, το αλκοόλ και άλλα, η λήψη κάποιας φαρμακευτικής αγωγής καθώς και κάποιες παθήσεις του οργανισμού.\nΥπάρχουν, ωστόσο, διατροφικές αλλαγές που μπορείτε να κάνετε για πιο ευχάριστη και πάνω απ’ όλα φυσική σωματική οσμή: * Αποφύγετε την υπερκατανάλωση και τον συνδυασμό στο ίδιο γεύμα τροφών που αποδεδειγμένα αλλοιώνουν δυσάρεστα τη σωματική σας οσμή. Καλό θα ήταν να χρησιμοποιήσετε ένα ημερολόγιο καταγραφής των τροφών που καταναλώνετε, ώστε να εντοπίσετε τι είναι αυτό που σας ενοχλεί.\nΜήπως ιδρώνετε υπερβολικά; Ποιες παθολογικές καταστάσεις προκαλούν υπεριδρωσία; Τι πρέπει να προσέξετε και πότε να πάτε στον γιατρό;Πόσο νερό πρέπει να πίνουμε, την ημέρα; Τι ανάγκες έχει ο οργανισμός μας σε υγρά; Συμπτώματα αφυδάτωσης.\nΜεγάλη συγκέντρωση του Κώστα Καραγκούνη στην πλατεία Δημοκρατίας στο Αγρίνιο [ΦΩΤΟ-ΒΙΝΤΕΟ]\nΜενέλαος Γερονικολός: Υποψήφιος Βουλευτής Μεσσηνίας με το Κίνημα Αλλαγής - ΠΑΣΟΚ\nΠανικός στην Ιταλία: Ενεργοποιήθηκε το ηφαίστειο στο νησί Στρόμπολι [video]\nΈλα στη θέση μου: Τα νέα πρόσωπα που εντάσσονται στη σειρά...\nΜε επιτυχία η κεντρική πολιτική συγκέντρωση του ΚΚΕ στο Αγρίνιο -ΦΩΤΟ\nΣυνεχίζει την προεκλογική της περιοδεία η υποψήφια βουλευτής της Νέας Δημοκρατίας Λαμπρινή Κόγιου -Χατζηζήση σε χωριά του νομού Γρεβενών (εικόνες)


Το Twitter επιτρέπει πλέον tweets ως ιστορίες στο Instagram | Playsiders\nΤο Twitter επιτρέπει πλέον tweets ως ιστορίες στο Instagram\nΔεν είναι όμως για όλους τους χρήστες\nΗ εφαρμογή του Twitter στο iOS έχει ενημερωθεί για να επιτρέπει σε οποιονδήποτε να μοιράζεται γρήγορα και εύκολα tweets στο Instagram Story του, ανακοίνωσε το Twitter. Λειτουργεί χρησιμοποιώντας το κουμπί κοινής χρήσης του iOS: απλώς πατήστε το εικονίδιο κοινής χρήσης κάτω από οποιοδήποτε tweet και επιλέξτε “Instagram Stories” από τη λίστα εφαρμογών. Μόλις είστε στο Instagram, το tweet μπορεί να αλλάξει το μέγεθος, να τοποθετηθεί ξανά και να στολιστεί με την τυπική επιλογή κειμένου, αυτοκόλλητων, μουσικής και σχολιασμών.\nΦυσικά, είχατε πάντα την επιλογή να τραβάτε στιγμιότυπα από tweets και να τα ανεβάζετε χειροκίνητα σε story στο Instagram. Αλλά η νέα δυνατότητα κάνει τη διαδικασία πολύ πιο εύκολη και τα αποτελέσματα είναι πιο όμορφο. Ωστόσο, φαίνεται να λειτουργεί καλύτερα με tweet βάσει κειμένου και εικόνας προς το παρόν.


Αυτές είναι οι ταινίες που περιμένουμε περισσότερο να δούμε το 2019 | FLIX\n03 Ιαν 2019 Flix Team\nΜπορεί το 2018 να αποτελεί ήδη (κινηματογραφικό) παρελθόν, η νέα χρονιά, όμως, που μόλις ξεκίνησε είναι γεμάτη υποσχέσεις και... ατελείωτες λίστες από ταινίες που αναμένεται να βγουν στις αίθουσες τους επόμενους μήνες με σκοπό να κερδίσουν τις καρδιές μας.\nΣημειώστε ήδη ποιες θα μπουν και στη δική σας λίστα με τις πιο πολυαναμενόμενες ταινίες του 2019.\nTo σίκουελ - που όλοι περιμέναμε - του «Αφθαρτου» και του «Διχασμένου» έρχεται με τη φόρα μιας ταινίας που επιβεβαιώνει τον εκ νέου οίστρο του Μ. Νάιτ Σιάμαλαν. Ο Μπρους Γουίλις επιστρέφει ως Ντέιβιντ Νταν κι ο Σάμιουελ Λ. Τζάκσον ως Mr. Glass γα να συναντηθούν με τον Τζέιμς ΜακΑβόι ως, μεταξύ άλλων, Κέβιν Κραμπ, αλλά και την Κέισι, το μοναδικό θύμα του Κέβιν που κατάφερε να επιβιώσει. Οι τρεις διττοί ήρωες καταδιώκουν ο ένας τον άλλο σ' ένα υπερβατικό ανθρωποκυνηγητό που αποκαλύπτει μυστικά και για τους τρεις. Η ταινία θα βγει στις ελληνικές αίθουσες στις 17 Ιανουαρίου. Διαβάστε εδώ περισσότερα για το «Glass».\nΟ Μάθιου ΜακΚόναχεϊ και η Αν Χάθαγουεϊ πρωταγωνιστούν σε ένα θανάσιμο ερωτικό παιχνίδι. Ο καπετάνιος ενός αλιευτικού σε τροπικό νησί βλέπει τη ζωή του να... βυθίζεται στο σκοτάδι, όταν η πρώην γυναίκα του, τού ζητά να δολοφονήσει τον τωρινό, βίαιο άντρα της. Το σενάριο και τη σκηνοθεσία υπογράφει ο Στίβεν Νάιτ, του «Eastern Promises», του «Peaky Blinders», του «Taboo», αλλά και του «The Girl in the Spider's Web». Η ταινία, αν και ήταν να βγει στις αίθουσες τον Οκτώβρη που μας πέρασε, για κάποιο λόγο η ημερομηνία κυκλοφορίας της μεταφέρθηκε και τώρα αναμένεται στις ελληνικές αίθουσες στις 24 Ιανουαρίου. Διαβάστε εδώ περισσότερα για το «Serenity».\nΗ Μέρι Στιούαρτ, Βασίλισσα της Γαλλίας στα 18 της χρόνια, όταν πέθανε ο σύζυγός της, αψήφησε τις πιέσεις να ξαναπαντρευτεί κι επέστρεψε στη γη της, στη Σκωτία, για να διεκδικήσει το θρόνο. Εμπόδιο στο πέρασμά της βρέθηκε η 28χρονη Ελισάβετ, Βασίλισσα της Αγγλίας και της Σκωτίας και η διαμάχη τους οδήγησε σ' έναν από τους πιο αιματοκυλισμένους πολέμους της ιστορίας. Βασισμένη στο βιβλίο του Τζον Γκάι, η ταινία της Τζόζι Ρουρκ με πρωταγωνίστριες τις Σέρσα Ρόναν και Μάργκο Ρόμπι θα βγει στις ελληνικές αίθουσες στις 24 Ιανουαρίου. Διαβάστε και δείτε εδώ περισσότερα για το «Mary Queen of Scots».\nΟ 23χρονος Τίμοθι Σαλαμέ του «Να με Φωνάζεις με τ' Ονομά σου», συνεχίζει να συναρπάζει με τις ερμηνευτικές του ικανότητες. Και εδώ, στην κινηματογραφική διασκευή του αυτοβιογραφικού βιβλίου του Ντέιβιντ Σεφ, «Beautiful Boy: A Father’s Journey Through His Son’s Addiction», ακολουθεί την ιστορία του Ντέιβιντ (Στιβ Καρέλ) ενός πατέρα που παρακολουθεί το γιο του, Νικ (Σαλαμέ), να παλεύει με την εξάρτησή του από τα ναρκωτικά. Φέρτε μαζί σας μπόλικα χαρτομάντιλα όταν η ταινία κάνει την πρεμιέρα της στις 31 Ιανουαρίου στην Ελλάδα. Διαβάστε και δείτε εδώ περισσότερα για το «Beautiful Boy».\nΗ νέα ταινία του Γιώργου Λάνθιμου έρχεται στις ελληνικές αίθουσες στις 7 Φεβρουαρίου, εκμεταλλευόμενη το οσκαρικό hype που θα τη βρει με αρκετές υποψηφιότητες και πολλές πιθανότητες και για βραβεία. Η επίσημη σύνοψη λέει τα εξής: Στις αρχές του 18ου αιώνα, η Αγγλία βρίσκεται σε πόλεμο με τους Γάλλους. Σε κάθε περίπτωση, οι αγώνες πάπιας και η κατανάλωση ανανά παραμένουν δημοφιλή «σπορ» ανάμεσα στους γαλαζοαίματους. Η εύθραυστη Βασίλισσα Αν καταλαμβάνει το θρόνο, και η στενή της φίλη Σάρα κυβερνά τη χώρα στη θέση της, ενώ ταυτόχρονα φροντίζει για την υγεία της Αν. Οταν μια νέα υπηρέτρια, η Αμπιγκεϊλ, φτάνει στο παλάτι γίνεται αμέσως η αγαπημένη της Σάρα. Η Σάρα την παίρνει υπό την προστασία της και η Αμπιγκέιλ βρίσκει μια ευκαιρία να επιστρέψει στις αριστοκρατικές της ρίζες. Καθώς οι τακτικές του πολέμου καταναλώνουν όλο το χρόνο της Σάρα, η Αμπιγκεϊλ παίρνει τη θέση της Σάρα ως η πιο στενή φίλη της Βασίλισσας. Η φιλία τους της δίνει την ευκαιρία να κάνει πραγματικότητα τις φιλοδοξίες της και δεν θα αφήσει καμία γυναίκα, καμία πολιτική και κανένα κουνέλι να σταθούν εμπόδιο στο δρόμο της. Παίζουν φυσικά η Ολίβια Κόλμαν, η Εμα Στόουν και η Ρέιτσελ Βάις. Διαβάστε και δείτε εδώ περισσότερα για το «The Favourite».\nΤα αγαπημένα τουβλάκια επιστρέφουν με τη δεύτερή τους ταινία, στην οποία η πόλη Μπρίκσμπουργκ έχει γίνει μια απέραντη έρημος, με τους κατοίκους της να θυμίζουν κάτι από ήρωες της ταινίας «Mad Max». Αλλά ο Εμετ παραμένει στο δικό του μικρό ροζ συννεφάκι. Οταν τα LEGO Duplo οργανώνουν επίθεση και απαγάγουν τη Λούσι, τότε ο Εμετ πρέπει να πάει στην άκρη του γαλαξία για να σώσει όχι μόνο αυτή αλλά και το Μπρίκσμπουργκ. Μπορεί να everything is awesome για άλλη μια φορά, αλλά μέσα σε όλα αυτά προσθέστε και ένα… ζοφερό συναίσθημα. Η ταινία αναμένεται στις αίθουσες μέσα στον Φλεβάρη. Διαβάστε και δείτε εδώ περισσότερα για το «The LEGO Movie 2».\nΤο πρώτο εντυπωσιακό blockbuster της χρονιάς έρχεται σε σκηνοθεσία του Ρόμπερτ Ροντρίγκεζ και σε σενάριο και παραγωγή του Τζέιμς Κάμερον. Βασισμένο στο ιαπωνικό μάνγκα του Γιουκίτο Κισίρο, «Battle Angel Alita», η ταινία θα είναι ένας συνδυασμός των τεσσάρων πρώτων βιβλίων της σειράς (την κυρίως ιστορία από το πρώτο και δεύτερο βιβλίο και την «Motorball» ιστορία από το τρίτο και τέταρτο βιβλίο), με φόντο ένα δυστοπικό μέλλον όπου οι πλούσιοι και οι δυνατοί ζουν στους αιθέρες σε πολυτελείς κατοικίες, ενώ οι φτωχοί ψάχνουν να βρουν λίγο φαγητό σε μια κατεστραμμένη Γη. Εκεί ένας επιστήμονας, ο Ντάισουκε Ιντο, ανακαλύπτει ένα χαλασμένο cyborg, την Αλίτα με τα υπέροχα τεράστια μάτια της, την επισκευάζει και την έχει να ζει μαζί του ως κόρη του. Ομως το παρελθόν της δεν την αφήνει ήσυχη. Η ταινία θα βγει στις ελληνικές αίθουσες μέσα στον Φλεβάρη. Διαβάστε και δείτε εδώ περισσότερα για το «Alita: Battle Angel».\nΒασισμένο στο ομότιτλο βιβλίο της Μεγκ Γουόλιτζερ, το «The Wife» είναι η ιστορία ενός φαινομενικά τέλειου ζευγαριού και της κρίσης που ξεσπά όταν η μόνιμα στη σκιά σύζυγος, λέει τελικά όλα όσα αληθινά σκέφτεται. Οι κριτικές για την ερμηνεία της Γκλεν Κλόουζ είναι αποθεωτικές. Και ίσως, επιτέλους, μετά από έξι υποψηφιότητες, να είναι αυτή η ταινία που θα της χαρίσει το Οσκαρ που της αξίζει. Η ταινία αναμένεται να βγει στις ελληνικές αίθουσες στις 14 Φεβρουαρίου. Διαβάστε και δείτε περισσότερα εδώ για το «The Wife».\nO σκηνοθέτης και όλο το αρχικό καστ (τουλάχιστον αυτοί που επέζησαν στην πρώτη ταινία) επιστρέφουν με τη συνέχεια του υβριδίου τρόμου και κωμωδίας, που μοιάζει σαν «H Μέρα της Μαρμότας» να συναντά το «Scream». Το σενάριο της ταινίας θέλει μια φοιτήτρια να ζει την ημέρα τη δολοφονίας της ξανά και ξανά, μέχρι να βρει τον τρόπο να σταματήσει το δολοφόνο της. Αναμένεται να βγει στις αίθουσες στις 14 Φεβρουαρίου, ανήμερα του Αγίου Βαλεντίνου. Ο,τι πρέπει δηλαδή για ένα... ρομαντικό ραντεβού στις αίθουσες.\nΗ νέα σκηνοθετική απόπειρα του Μπρέιντι Κόρμπετ μετά το «The Childhood of a Leader», με πρωταγωνίστρια τη Νάταλι Πόρτμαν στο ρόλο μιας τραγουδίστριας με το όνομα Σελέστ, η οποία επιβιώνει από μια τραγωδία για να δει τη φήμη της να εκτοξεύεται στα ύψη. Δίπλα της συμπρωταγωνιστούν οι Τζουντ Λο, Τζένιφερ Ιλι, Στέισι Μάρτιν και η νεαρή Ράφεϊ Κάσιντι (η κόρη της Νικόλ Κίντμαν και του Κόλιν Φάρελ στον «Θάνατο του Ιερού Ελαφιού» του Γιώργου Λάνθιμου), η οποία ερμηνεύει την έφηβη Σελέστ στο πρώτο μέρος της ταινίας, αλλά και την κόρη της, στο δεύτερο μέρος. Ο Κόρμπετ γύρισε το «Vox Lux» σε φιλμ 65 χιλιοστών, το οποίο στη συνέχεια θα προβληθεί σε φιλμ 70mm. Αναμένεται στις αίθουσες στις 28 Φεβρουαρίου. Διαβάστε και δείτε εδώ περισσότερα για το «Vox Lux».\n«Captain Marvel» τωn Ανα Μπόντεν και Ράιαν Φλεκ\nΗ πρώτη ταινία με υπερήρωες της χρονιάς σηματοδοτεί και την πρώτη σόλο ταινία της Marvel με γυναίκα ως κεντρική ηρωίδα, με πρωταγωνίστρια μάλιστα την οσκαρική Μπρι Λάρσον. Στην ταινία θα γνωρίσουμε την Κάρολ Ντάνβερς (aka Captain Marvel) και θα μεταφερθούμε στη δεκαετία του ’90 για να δούμε πώς η Ντάνβερς, μια πιλότος της αμερικάνικης πολεμικής αεροπορίας, αποκτά τις υπεράνθρωπες δυνάμεις και μπλέκει σε έναν διαγαλαξιακό πόλεμο ανάμεσα σε δύο εξωγήινες φυλές. Ολα δείχνουν πως θα είναι ένα υπέροχο πρελούδιο πριν τους τελευταίους «Avengers». Η ταινία θα βγει στις αίθουσες στις 7 Μαρτίου. Διαβάστε και δείτε εδώ περισσότερα για το «Captain Marvel».\n«Chaos Walking» του Νταγκ Λάιμαν\nΑλλη μια χρονιά, άλλο ένα young adult βιβλίο - αυτή τη φορά το ομότιτλο του Πάτρικ Νες - που μεταφέρεται στη μεγάλη οθόνη. Tη σκηνοθεσία έχει αναλάβει ο Ντάγκ Λάιμαν, που μας έχει δώσει τα «Jumper» και «Στα Ορια του Αύριο» και το λαμπερό καστ απαρτίζουν οι Τομ Χόλαντ, Ντέιζι Ρίντλεϊ, Ντέιβιντ Ογιελόουο, Μαντς Μίκελσεν, Σίνθια Ερίβο και Νικ Τζόνας, ανάμεσα σε άλλους. Η ιστορία της ταινίας μιλά για τη ζωή ενός αγοριού που ζει σε έναν άλλο πλανήτη, στον οποίο πιστεύεται πως όλες οι γυναίκες έχουν εξαφανιστεί, και όλα τα ζωντανά πλάσματα μπορούν να ακούν τις σκέψεις μεταξύ τους μέσω μιας ροής από εικόνες, λέξεις και ήχους που ονομάζεται Θόρυβος. Ολα θα αλλάξουν όταν θα εμφανιστεί ένα κορίτσι που κρατάει το μυστικό της ζωής του πλανήτη. Η ταινία αναμένεται να βγει στις αίθουσες στις αρχές Μαρτίου.\n«Us» του Τζόρνταν Πιλ\nΟ νέος εφιάλτης τον οποίο γράφει και σκηνοθετεί ο Τζόρνταν Πιλ του «Τρέξε!», με πρωταγωνιστές τους Λουπίτα Νιόνγκ’ο, Ελίζαμπεθ Μος και Γουίνστον Ντιούκ, μιλά για μια οικογένεια που δέχεται την επίθεση μιας άλλης οικογένειας για να ανακαλύψει πως απέναντί της έχει τον χειρότερο εχθρό της: τον ίδιο της τον εαυτό. Σίγουρα μια από τις πιο φιλόδοξες ταινίες που περιμένουμε μέσα στο 2019. Η ταινία αναμένεται στις ελληνικές αίθουσες στις 15 Μαρτίου. Διαβάστε και δείτε περισσότερα εδώ για το «Us».\n«Dumbo» του Τιμ Μπάρτον\nO Τιμ Μπάρτον υπογράφει την πρώτη από τις τρεις live action μεταφορές ταινιών της Disney που περιμένουμε φέτος. Βασισμένη στην ομότιτλη ταινία κινουμένων σχεδίων του 1941, έχει ως βασικό ήρωα τον Χολτ Φάριερ, έναν πάλαι ποτέ σταρ του τσίρκου, ο οποίος επιστρέφει από τον πόλεμο και βρίσκει τη ζωή του να έχει ανατραπεί. Ο ιδιοκτήτης ενός τσίρκου τού αναθέτει τη φροντίδα ενός νεογέννητου ελέφαντα του οποίου τα τεράστια αυτιά τον έχουν κάνει περίγελο σε μια επιχείρηση που ήδη αγωνίζεται να επιβιώσει. Οταν όμως τα παιδιά του Χολτ ανακαλύπτουν ότι ο Ντάμπο μπορεί να πετάει, ο επιχειρηματίας και μια ακροβάτιδα αποφασίζουν να μετατρέψουν σε σταρ το αλλόκοτο παχύδερμο. Από τα πρώτα τρέιλερ η ταινία δείχνει να χτυπά δυνατά πάνω στο συναίσθημα, και με τον Μπάρτον να φαίνεται πως ίσως έχει ξαναβρεί την φόρμα του. Η ταινία αναμένεται να βγει στις ελληνικές αίθουσες στις 28 Μαρτίου. Διαβάστε και δείτε εδώ περισσότερα για το «Dumbo».\n«Where’d You Go, Bernadette» του Ρίτσαρντ Λινκλέιτερ\nΒασισμένη στο μυθιστόρημα της Μαρία Σεμπλ, η νέα ταινία του Ρίτσαρντ Λινκλέιτερ με πρωταγωνίστρια την Κέιτ Μπλάνσετ, παρακολουθεί την Μπερναντέτ, μια αγοραφοβική παντρεμένη αρχιτέκτονα, η οποία εξαφανίζεται από προσώπου γης το βράδυ πριν το προγραμματισμένο ταξίδι με την οικογένειά της στην Ανταρκτική. Η έφηβη κόρη της, η Μπι, αφηγείται την αναζήτηση της μαμάς της, μέσα από emails, γράμματα, ακόμα και στοιχεία του FBI, συνθέτοντας ένα συγκινητικό πορτρέτο μιας δυσνόητης ιδιοφυΐας και μιας σχέσης μητέρας-κόρης σ' έναν κόσμο γεμάτο παραδοξότητες. Αν οι πρώτες εικόνες λένε κάτι τότε ίσως η ταινία παίξει και στα Οσκαρ του 2020. Αναμένεται να βγει στις αίθουσες τον Μάρτιο. Διαβάστε και δείτε εδώ περισσότερα για το «Where’d You Go, Bernadette».\n«Shazam!» του Ντέιβιντ Φ. Σάντμπεργκ\nΟ Ντέιβιντ Φ. Σάντμπεργκ μετά τα «Lights Out» και «Annabelle: Creation» αφήνει τον τρόμο και το ρίχνει στις ταινίες με υπερήρωες. Για πρώτη του ταινία αναλαμβάνει να μεταφέρει το «Shazam!» της DC στη μεγάλη οθόνη, με πρωταγωνιστή τον Ζάκαρι Λέβι, στην οποία ο ορφανός νεαρός Μπίλι Μπάτσον, συναντά έναν μυστηριώδη μάγο, τον Ντζίμον Χούνσου, μεταμορφώνεται στον υπερήρωα Σαζάμ (ο οποίος ήταν γνωστός και ως Captain Marvel, αλλά άλλαξε όνομα για ευνόητους λόγους) κάθε φορά που φωνάζει το όνομα «Σαζάμ». Λέτε να έχει και άλλη μια επιτυχία στα χέρια της το DCEU μετά τον «Aquaman»; Δεν έχουμε παρά να περιμένουμε μέχρι τις αρχές του Απριλίου για να το μάθουμε. Διαβάστε και δείτε εδώ περισσότερα για το «Shamaz!».\n«Pet Sematary» των Κέβιν Κουλτς και Ντένις Γουίντμαϊερ\nΟι μεταφορές βιβλίων του Στίβεν Κινγκ στη μεγάλη οθόνη είναι ένα σύνηθες φαινόμενο τον τελευταίο καιρό, και το «Pet Sematary» είναι μια από τις ταινίες βασισμένες σε βιβλίο του που θα δούμε στις αίθουσες φέτος. Η ιστορία θέλει την οικογένεια Κριντ να μετακομίζει σε ένα σπίτι στην εξοχή, όπου πίσω από αυτό υπάρχει ένα νεκροταφείο ζώων. Οταν ένα φορτηγό σκοτώνει τη γάτα τους, ο Λούις Κριντ αποφασίζει να τη θάψει στο νεκροταφείο αλλά γρήγορα ανακαλύπτει πως τίποτα εκεί δεν μένει νεκρό για πολύ καιρό. Στην ταινία πρωταγωνιστούν οι Τζον Λίθγκοου, Τζέισον Κλαρκ και Εϊμι Σέιμετζ κι ένα μάτσο ανατριχιαστικά παιδιά με μάσκες ζώων, και θα κάνει την πρεμιέρα της στις αρχές Απριλίου. Διαβάστε και δείτε εδώ περισσότερα για το «Pet Sematary».\n«Hellboy» του Νιλ Μάρσαλ\nΜπορεί κανείς να μην ζήτησε μια ακόμη μεταφορά του graphic novel του Μάικ Μινιόλα, ειδικά όταν οι Γκιγιέρμο Ντελ Τόρο και Ρον Πέρλμαν δεν θα ασχοληθούν με την ταινία, αλλά να που κάποιοι άλλοι έχουν άλλα σχέδια. Τη σκηνοθεσία αναλαμβάνει ο Βρετανός Νιλ Μάρσαλ (υπεύθυνος για το ανατριχιαστικό φιλμ τρόμου «The Descent» και για μερικά εντυπωσιακά επεισόδια του «Game of Thrones»), και πρωταγωνιστεί ο Ντέιβιντ Χάρμπορ. Η νέα ταινία θέλει και πάλι τον Hellboy μετέωρο μεταξύ του ανθρώπινου και του μεταφυσικού κόσμου, αυτή τη φορά αντιμέτωπο με μια αρχαία μάγισσα αποφασισμένη να εκδικηθεί το ανθρώπινο είδος και να καταστρέψει τον κόσμο. Θα δούμε αν τελικά τον σώσει στις 12 Απριλίου. Διαβάστε και δείτε εδώ περισσότερα για το «Hellboy».\n«Avengers: Endgame» των Αντονι και Τζον Ρούσο\nΕίναι ίσως η πιο πολυαναμενόμενη ταινία της χρονιάς. Είναι η ταινία που όχι μόνο θα δώσει ένα τέλος στην ιστορία με τον Thanos, αλλά και αυτή στην οποία θα πούμε αντίο σε αρκετούς από τους αγαπημένους μας ήρωες. Δεν γνωρίζουμε και πολλά για το τι θα συμβεί στην ταινία, αν και το πρώτο τρέιλερ έδωσε μερικά διάσπαρτα στοιχεία. Το μόνο που μένει είναι απλά να κάνουμε υπομονή λίγους μήνες ακόμη, μέχρι τον Απρίλιο, για να μάθουμε επιτέλους την κατάληξη σε, μάλλον, από όλα όσα δείχνουν, ένα από τα καλύτερα και πιο εντυπωσιακά blockbuster των τελευταίων ετών. Διαβάστε και δείτε εδώ περισσότερα για το «Avengers: Endgame».\nΟ σκηνοθέτης του «It Follows» επιστρέφει αυτή τη φορά με μια ταινία μυστηρίου με ένα νουάρ οδοιπορικό στην Πόλη των Αγγέλων, με πρωταγωνιστή τον Αντριου Γκάρφιλντ. Ο Σαμ είναι ένα 33χρονος που ζει στον κόσμο του. Αυτό θα αλλάξει όταν θα ανακαλύψει μια μυστηριώδη γυναίκα, τη Σάρα, η οποία μπαίνει κρυφά στην πισίνα του διαμερίσματός του. Οταν η Σάρα θα εξαφανιστεί, ο Σαμ θα ξεκινήσει μια αναζήτηση στο Λος Αντζελες που θα τον οδηγήσει σε μια απίστευτη αποκάλυψη ενός σκανδάλου και μιας συνωμοσίας που αφορά ολόκληρη την Πόλη των Αγγέλων. Μετά την επίσημη πρεμιέρα του στις Κάννες πέρσι, ήταν να κυκλοφορήσει τον Ιούνιο στην Αμερική, αλλά τελικά μεταφέρθηκε να ανοίξει κάποια στιγμή μέσα στο 2019. Διαβάστε και δείτε εδώ περισσότερα για το «Under the Silver Lake».\n«The Truth about Catherine» του Χιροκάζου Κόρε - Εντα\nΜετά τους «Κλέφτες Καταστημάτων», ο Χιροκάζου Κόρε - Εντα γυρίζει ήδη τη νέα του ταινία στη Γαλλία με πρωταγωνίστριες σε ρόλους μητέρας-κόρης την Κατρίν Ντενέβ και τη Ζιλιέτ Μπινός. Η Ντενέβ θα υποδύεται την Κατρίν, μια μεγάλη ηθοποιό, μια αληθινή σταρ του γαλλικού σινεμά, βασίλισσα ανάμεσα στην αυλή της που περιλαμβάνει τον πρώην σύζυγό της, τον εραστή της, τον ατζέντη της. Οταν θα εκδώσει την αυτοβιογραφία της, η κόρη της, Ζιλιέτ, η οποία έχει μετακομίσει από τη Γαλλία στην Αμερική για να ξεφύγει από την καταπιεστική μητέρα της, θα επιστρέψει με την οικογένειά της πίσω στο Παρίσι. Κι όσο η Κατρίν θα γυρίζει μια ταινία επιστημονικής φαντασίας στην οποία υποδύεται μια μητέρα που δεν γερνά ποτέ, μητέρα και κόρη θα συγκρουστούν μπροστά στα έκπληκτα μάτια των ανδρών που τις παρακολουθούν. Μαζί τους και ο Ιθαν Χοκ. Διαβάστε περισσότερα εδώ για το «The Truth About Catherine».\n«John Wick: Chapter 3» του Τζαντ Σταχέλσκι\nΟ αγαπημένος στωικός και φιλόζωος πληρωμένος εκτελεστής Τζον Γουίκ επιστρέφει στο τρίτο (και μάλλον τελευταίο) κεφάλαιο της κινηματογραφικής ζωής του, με περισσότερο αίμα και περισσότερα σκυλιά. Η ταινία θα ξεκινάει ακριβώς από εκεί όπου σταμάτησε το δεύτερο μέρος, με τον Γουίκ να κρύβεται από κυνηγούς επικηρυγμένων μετά τη δολοφονία ενός εγκληματία μέσα στο ξενοδοχείο Continental, τόπος ιερός για τους δολοφόνους όπου απαγορεύεται κάθε είδους βία. Το πώς και αν το καταφέρει θα το μάθουμε στις αρχές Μαΐου.\n«Ammonite» του Φράνσις Λι\nΗ Κέιτ Γουίνσλετ και η Σέρσα Ρόναν πρωταγωνιστούν στη νέα ταινία του σκηνοθέτη του «Στη Χώρα του Θεού», η οποία εκτυλίσσεται τη δεκαετία του 1820 σε μια βρετανική παραλιακή πόλη και ακολουθεί το απρόσμενο ρομάντζο που αναπτύσσεται ανάμεσα στην παλαιοντολόγο Μέρι Ανινγκ και μια εύπορη γυναίκα από το Λονδίνο για την οποία αναγκάζεται απροσδόκητα να κάνει τη νοσοκόμα. Διαβάστε περισσότερα για το «Ammonite» εδώ.\n«Pokemon Detective Pikachu» του Ρομπ Λέτερμαν\nΤα γνωστά σε όλους Pokemon έρχονται στη μεγάλη οθόνη, αυτή τη φορά όχι με μια ακόμη ταινία κινουμένων σχεδίων, αλλά με ένα live action. Και μάλιστα, αν κρίνουμε από το τρέιλερ, θα είναι ίσως η πιο wtf ταινία της χρονιάς. Ο Ράιαν Ρέινολντς δανείζει τη φωνή του στον Πίκατσου, ο οποίος εδώ έχει την ιδιότητα ενός ντετέκτιβ, και προσπαθεί να λύσει ένα μυστήριο με τη βοήθεια ενός παιδιού που τον καταλαβαίνει όταν μιλάει. Το πρώτο τρέιλερ ήταν αρκετά σουρεαλιστικό και δεν έχουμε παρά να δούμε αν και η ταινία θα είναι τουλάχιστον ενδιαφέρουσα όταν κυκλοφορήσει στις αρχές Μαΐου.\nΑλλη μια μουσική βιογραφία έρχεται στις αίθουσες μετά την επιτυχία του «Bohemian Rhapsody». Αυτή τη φορά πρόκειται για τη ζωή του Ελτον Τζον, η οποία μάλιστα είναι εγκεκριμένη από τον ίδιο τον ζωντανό θρύλο, και αφηγείται την άνοδό του στην κορυφή της μουσικής ιστορίας αυτού του κόσμου. Στην ταινία πρωταγωνιστούν οι Τάρον Ετζερτον (στο ρόλο του Ελτον Τζον) και Τζέιμι Μπελ (στο ρόλο του στιχουργού Μπέρνι Τόπιν). Η ταινία αναμένεται τον Μάιο στις αίθουσες. Διαβάστε και δείτε περισσότερα εδώ για το «Rocketman».\nΔεν γνωρίζουμε αρκετά για τη νέα ταινία του Τζέιμς Γκρέι («The Lost City of Z»), παρά μόνο ότι ο Μπραντ Πιτ πρωταγωνιστεί σε μια ταινία η οποία θυμίζει λίγο από το «Interstellar» του Κρίστοφερ Νολαν, καθώς ο κεντρικός ήρωας ξεκινά για ένα ταξίδι στα πέρατα του ηλιακού μας συστήματος για να βρει τον πατέρα του (Τομι Λι Τζόουνς), ο οποίος πήγε στον πλανήτη Ποσειδώνα 20 χρόνια πριν. Η ταινία θα κάνει πρεμιέρα στις 24 Μαΐου.\nΗ δεύτερη live action μεταφορά ταινίας της Disney έρχεται από τον Γκάι Ρίτσι, ο οποίος σκηνοθετεί την κλασική ταινία κινουμένων σχεδίων του 1992 «Aladdin». Ο Μένα Μεσούντ πρωταγωνιστεί στον ομώνυμο ρόλο και ο Γουιλ Σμιθ θα προσπαθήσει (αρκετά) να «γράψει» στο ρόλο του Τζίνι (μια από τις καλύτερες ερμηνείες του Ρόμπιν Γουίλιαμς) σε μια ίσως όχι τόσο μπλε εκδοχή του. Η ταινία θα κάνει την πρεμιέρα της στις 24 Μαΐου. Διαβάστε και δείτε περισσότερα εδώ για το «Aladdin».\n«Godzilla: King of the Monsters» του Μάικλ Ντάκερτι\nΠρόκειται ίσως για μια αναμέτρηση τιτάνων! Στο «Godzilla: King of the Monsters», ο σκηνοθέτης του «Krampus» Μάικλ Ντάκερτι, σκηνοθετεί τη δεύτερη ταινία με πρωταγωνιστή τον βασιλιά των τεράτων, τον Γκοτζίλα, η οποία θα αποτελεί και το πρελούδιο της πολυαναμενόμενης μάχης μεταξύ του Κινγκ Κονγκ και του ίδιου. Σε αυτήν, τα μέλη της κρυπτοζωολογικής εταιρείας Monarch έρχονται αντιμέτωπα με τιτάνια τέρατα, ανάμεσά τους και ο Γκοτζίλα, ο οποίος τα βάζει με τους Μόθρα, Ροντάν και τον χειρότερο αντίπαλό του, τον τρικέφαλο Κινγκ Γκιντόρα. Αρχίστε να ποντάρετε από τώρα ποιος θα νικήσει με τα τελικά αποτελέσματα να βγαίνουν στις αίθουσες στα τέλη Μαΐου. [Διαβάστε και δείτε περισσότερα εδώ για το «Godzilla: King of the Monsters»(https://flix.gr/news/godzilla-king-of-the-monsters-trailer.html).\n«Dark Phoenix» του Σάιμον Κίνμπεργκ\nΕπιτέλους μετά από τόσες αναβολές η ταινία «Dark Phoenix» έρχεται στις αίθουσες στις αρχές Ιουνίου. H Σόφι Τέρνερ είναι η Τζιν Γκρέι (aka Dark Phoenix) και για όσους δεν γνωρίζουν την ιστορία, πρόκειται για την μάχη μεταξύ των X-Men με έναν από τους πιο δυνατούς μεταλλαγμένους που έχουν αντιμετωπίσει ποτέ, την δική τους Τζιν Γκρέι. Κατά τη διάρκεια μιας αποστολής στο διάστημα, η Τζιν σχεδόν σκοτώνεται από μια μυστηριώδη κοσμική δύναμη. Πίσω στη Γη ανακαλύπτει πως αυτή η δύναμη όχι μόνο την έχει κάνει δυνατότερη, αλλά και πιο ασταθή. Σιγά σιγά μετατρέπεται στον Φοίνικα και εξαπολύει την οργή της στο σύμπαν. «Εχουν δίκιο να με φοβούνται» ακούγεται να λέει η Γκρέι στο πρώτο τρέιλερ. Θα δούμε το πόσο ισχύει αυτό όταν η ταινία βγει στις αίθουσες στις 7 Ιουνίου. Διαβάστε και δείτε περισσότερα εδώ για το «Dark Phoenix».\n«Men in Black International» του Φ. Γκάρι Γκρέι\nΟι Κρις Χέμσγουορθ και Τέσα Τόμσον ξανά μαζί μετά το «Thor: Ragnarok». Είναι οι νέοι «Αντρες με τα Μαύρα» και αυτή την φορά ταξιδεύουν στην Ευρώπη ψάχνοντας έναν κατάσκοπο ο οποίος βρίσκεται μέσα στον οργανισμό. Και, όχι, οι Γουίλ Σμιθ και Τόμι Λι Τζόουνς δεν θα πρωταγωνιστούν στην ταινία, η οποία είναι προγραμματισμένη να βγει στις αίθουσες στις 14 Ιουνίου.\nTo «Benedetta» εκτυλίσσεται στην Ιταλία του 17ου αιώνα και αφηγείται την ιστορία της καλόγριας Μπενεντέτα (την υποδύεται η Βιρζινί Εφιρά), η οποία υποφέρει από θρησκευτικά και ερωτικά οράματα που την αναστατώνουν. Σε βοήθειά της θα συντρέξει η αδελφή Μπαρτολομέα (την υποδύεται η Δάφνη Πατακιά) και η σχέση μεταξύ των δυο γυναικών θα εξελιχθεί σ' ένα σαρωτικό ρομάντζο. Το καστ συμπληρώνει ο Λαμπέρ Γουιλσόν και το σενάριο βασίζεται στο μυθιστόρημα της Τζούντιθ Σ. Μπράουν, «Immodest Acts: The Life Of A Lesbian Nun In Renaissance Italy». Διαβάστε περισσότερα για το «Benedetta» εδώ.\nΤα παιχνίδια επιστρέφουν. Και μπορεί να μην ξέρουμε πολλά για την ταινία (ακόμα και το πρώτο τρέιλερ δεν μας έδειξε αρκετά), αλλά σίγουρα θα έχουμε μια απορία για το αν τελικά χρειάζεται μια ακόμα συνέχεια μετά το υπέροχο κλείσιμο της τριλογίας. Πάντως όλο το αρχικό καστ επιστρέφει και μαζί του έρχονται νέες περιπέτειες τις οποίες θα απολαύσουμε στις 21 Ιουνίου στις αίθουσες. Δείτε εδώ τις πρώτες εικόνες από το «Toy Story 4».\n«Ford v. Ferrari» του Τζέιμς Μάνγκολντ\nΟ Τζέιμς Μάνγκολντ του «Logan» επιστρέφει με μια ταινία βασισμένη σε αληθινά γεγονότα, στην οποία εξιστορούνται οι προσπάθειες της αμερικάνικης αυτοκινητοβιομηχανίας Ford να δημιουργήσει ένα αυτοκίνητο που θα μπορέσει να σταθεί απέναντι, και να νικήσει, την ομάδα της Ferrari στους 24ωρους αγώνες του Le Mans το 1966. Στην ταινία πρωταγωνιστούν οι Κρίστιαν Μπέιλ και Ματ Ντέιμον και θα κάνει την πρεμιέρα της στα τέλη Ιουνίου.\n«Spider-Man: Far From Home» του Τζον Γουάτς\nΠέρα του ότι άλλη μια ταινία με τον Spider-Man αποτελεί spoiler μετά τα όσα διαδραματίστηκαν στο τέλος του «Infinity War» και το γεγονός ότι θα αντιμετωπίσει τον Mysterio, τον οποίο ερμηνεύει ο Τζέικ Τζίλενχαλ, δεν γνωρίζουμε πολλά για την νέα περιπέτειά του. Αλλά αυτό που σίγουρα γνωρίζουμε είναι ότι περιμένουμε πως και πως την νέα του ταινία η οποία αναμένεται να βγει στις αρχές Ιουλίου.\nΔυο μήνες σχεδόν μετά τον «Aladdin» η τρίτη και τελευταία, τουλάχιστον για φέτος, live action μεταφορά μιας ακόμα κλασικής ταινίας κινουμένων σχεδίων της Disney, έρχεται στις αίθουσες. Αν και για αρκετούς το «Lion King» δεν αποτελεί ακριβώς «live action», μιας και όλα είναι CGI, τα πάντα όμως δείχνουν εντυπωσιακά, αν θυμηθούμε το πρώτο τρέιλερ. Ο Φαβρό είπε πως η ταινία δεν θα αποτελεί μια πιστή αντιγραφή της κλασικής ταινίας του 1994, αλλά θα έχει και κάποιες διαφορές, νέους ήρωες και τραγούδια. Σημειώστε από τώρα την ημερομηνία εξόδου στις αίθουσες η οποία είναι 19 Ιουλίου. Διαβάστε και δείτε περισσότερα εδώ για το «The Lion King».\nΜε την 9η ταινία της καριέρας του, ο Κουέντιν Ταραντίνο επιστρέφει στο, διαβόητο για το Λος Αντζελες, καλοκαίρι του 1969. Ενα καλοκαίρι που θα στοιχειώσουν οι κατά συρροή δολοφονίες της «Οικογένειας» του Τσαρλς Μάνσον - αποχαιρετώντας για πάντα την αθωότητα των χίπικων '60ς. Ο Ταραντίνο έχει πει επανειλημμένα ότι η ταινία, που φέρει τον τίτλο «Once Upon a Time in Hollywood», δεν έχει να κάνει με τους φόνους, αυτούς καθεαυτούς μιας και θα ακολουθεί τον κεντρικό ήρωα, Ρικ Ντάλτον, έναν ανερχόμενο ηθοποιό, ο οποίος μετά από μία επιτυχημένη εμφάνισή του σε τηλεοπτική σειρά γουέστερν, προσπαθεί να κάνει πραγματικότητα και το όνειρό του: μια καριέρα στο σινεμά. Την ίδια φιλοδοξία όμως έχει κι ο Κλιφ Μπουθ, ο κολλητός του φίλος και κασκαντέρ που τον ντουμπλάρει στις επικίνδυνες σκηνές τους. Οσο οι δυο τους παλεύουν στο δρόμο προς το λαμπερό Χόλιγουντ, η ειδησεογραφία των φρικιαστικών δολοφονιών της Σάρον Τέιτ και τεσσάρων φίλων της από τους οπαδούς του Τσαρλς Μάνσον ρίχνει την επικίνδυνη σκιά της στο φόντο αυτού του καλοκαιριού. Ειδικά ο Ρικ δεν μπορεί να μείνει ανεπηρέαστος: μένει στο διπλανό σπίτι. Με ένα λαμπερό καστ που αποτελείται από τους Μπραντ Πιτ, Λεονάρντο Ντι Κάπριο, Αλ Πατσίνο, Μάργκοτ Ρόμπι, Ντακότα Φάνινγκ, Εμίλ Χερς, Κερτ Ράσελ, Τιμ Ροθ, Λουκ Πέρι, Ντάμιεν Λούις και Μάικλ Μάντσεν, η ταινία αναμένεται να βγει στις αίθουσες τον Ιούλιο. Διαβάστε και δείτε περισσότερα για το «Once Upon a Time In Hollywood».\n«The New Mutants» του Τζος Μπουν\nΑλλη μια ταινία με ήρωες τους X-Men η οποία πήρε αναβολή πάνω στην αναβολή και τελικά θα κυκλοφορήσει, ελπίζουμε, μέσα στον Αύγουστο. O Τζον Μπουν, γνωστός από το φιλμ «Το Λάθος Αστέρι», έρχεται να σκηνοθετήσει την κινηματογραφική μεταφορά του «Χ-Men New Mutants», το οποίο δημοσιεύθηκε για πρώτη φορά το 1982. Συγκρίνοντας το σενάριο του φιλμ με δουλειές του Στίβεν Κινγκ, ο διευθυντής της Fox, Στέισι Στάινερ, δήλωσε πως πρόκειται για μια ταινία που συναντά τη «Λάμψη» και το «Στη Φωλιά του Κούκου», με διάφορους νεαρούς μεταλλαγμένους να βρίσκονται μέσα σε ένα στοιχειωμένο σπίτι. Η αλήθεια είναι πως όλα αυτά ακούγονται εξαιρετικά ενδιαφέροντα. Ελπίζουμε μόνο να είναι και τρομακτικά. Διαβάστε και δείτε περισσότερα εδώ για το «The New Mutants».\n«Hobbs and Shaw» του Ντέιβιντ Λιτς\nΤο «Hobbs and Shaw» είναι το spin-off του franchise των «Fast & Furious», που θα επιστρατεύσει ως συμμάχους τον Λουκ Χομπς (Ντουέιν Τζόνσον) και τον Ντέκαρντ Σο (Τζέισον Στείθαμ), εναντίον του κακού, που φυσικά θα πυροδοτήσει τη δράση και υποδύεται ο Ιντρις Ελμπα. Η ταινία αναμένεται τον Αύγουστο για να ζεστάνει ακόμα περισσότερο τις καυτές μέρες του καλοκαιριού. Διαβάστε και δείτε περισσότερα εδώ για το «Hobbs and Shaw».\n«Artemis Fowl» του Κένεθ Μπράνα\nO Κένεθ Μπράνα σκηνοθετεί την πρώτη του ταινία για φέτος, το «Artemis Fowl», ένα φιλμ το οποίο βασίζεται στην υπερεπιτυχημένη σειρά νεανικών βιβλίων φαντασίας του Ιρλανδού συγγραφέα Οουεν Κόλφερ και έχει ως πρωταγωνιστή τον Αρτέμη Φάουλ, ένα 12χρονο αγόρι-διάνοια, απόγονο μιας οικογένειας διαβόητων κακοποιών, το οποίο πρέπει να ταξιδέψει σε έναν υπόγειο φουτουριστικό κόσμο που κατοικείται από νεράιδες και άλλα φανταστικά πλάσματα, προκειμένου να ξεδιαλύνει το μυστήριο της εξαφάνισης του πατέρα του. Χωρίς μεγάλους σταρ στο καστ, πέρα από την Τζούντι Ντεντς, και με τον πρωτοεμφανιζόμενο Φέρντια Σο στον πρωταγωνιστικό ρόλο, η ταινία θα κυκλοφορήσει στις αίθουσες στις 9 Αυγούστου του 2019. Διαβάστε και δείτε περισσότερα εδώ για το «Artemis Fowl».\n«Downton Abbey» του Μαίκλ Ενγκλερ\nΤο 2019 είμαστε όλοι προσκεκλημένοι. Οι πύλες του «Downton Abbey» ξανανοίγουν για να συνεχίσουν την ιστορία της οικογένειας Κρόλεϊ και του υπηρετικού προσωπικού της. Ο δημιουργός της σειράς Τζούλιαν Φέλοουζ επιστρέφει εδώ ως παραγωγός και σεναριογράφος, ενώ όλο το βασικό καστ, όπως η Λόρα Καρμάικλ (η οποία έπαιζε την Λαίδη Ιντιθ Κρόλεϊ) και η Σόφι ΜακΣέρα (η οποία έπαιζε την μαγείρισσα Ντέιζι Μέισον), και (ναι) η Μάγκι Σμιθ θα βρίσκεται στις θέσεις του. Η ταινία θα κάνει την πρεμιέρα της στις 12 Σεπτεμβρίου. Δείτε εδώ το τρέιλερ και διαβάστε περισσότερα για το «Downton Abbey».\n«It: Chapter 2» του Αντι Μουσιέτι\nΗ δεύτερη ταινία βασισμένη σε βιβλίο του Στίβεν Κινγκ είναι ίσως και το πιο αναμενόμενο θρίλερ της χρονιάς. Ο Αντι Μουσιέτι επιστρέφει να σκηνοθετήσει το δεύτερο μέρος του «It» το οποίο αυτή την φορά θα εξιστορεί τα γεγονότα 30 χρόνια μετά απ' όσα συνέβησαν στην πρώτη ταινία, με τα μέλη του Κλαμπ των Χαμένων να έχουν όλα μεγαλώσει και να είναι έτοιμα να αντιμετωπίσουν τον κλόουν Πενιγουάιζ μια τελευταία φορά. Οι Τζέιμς ΜακΑβόι, Τζέσικα Τσαστέιν και Μπιλ Χέιντερ πρωταγωνιστούν. Η ταινία αναμένεται τον Σεπτέμβριο στις ελληνικές αίθουσες. Διαβάστε και δείτε περισσότερα εδώ για το «It: Chapter 2».\n«Zombieland 2» του Ρούμπεν Φλάισερ\nΤο «Zombieland 2» είναι πραγματικότητα όχι μόνο με τον Ρούμπεν Φλάισερ να επιστρέφει στη σκηνοθεσία, αμέσως μετά το τέλος των γυρισμάτων του «Venom», αλλά και με ολόκληρο το αρχικό καστ να επιστρέφει. Σύμφωνα με τις πρώτες πληροφορίες, θα βρούμε την τετράδα να ταξιδεύει στην καρδιά της Αμερικής, καθώς αντιμετωπίζει καινούργιες ορδές από ζόμπι (τα οποία έχουν εξελιχθεί από την προηγούμενη φορά), αλλά και νέες ομάδες επιζώντων. H ταινία αναμένεται να κάνει την εμφάνισή της στις αίθουσες τον Οκτώβριο του 2019, πάνω στην ώρα για την επέτειο των 10 χρόνων της πρώτης. Διαβάστε και δείτε περισσότερα εδώ για το «Zombieland 2».\n«Joker» του Τοντ Φίλιπς\nO Χοακίν Φίνιξ φοράει το πιο μεγάλο του χαμόγελο και πρωταγωνιστεί στον ρόλο του Τζόκερ με τον Τοντ Φίλιπς του «Hangover» να σκηνοθετεί. Ο Φίλιπς και ο Σκοτ Σίλβερ υπογράφουν το σενάριο, το οποίο θα αποτελεί το origin story του Τζόκερ και θα ξετυλίγει το παρελθόν του ήρωα και το πώς κατέληξε να μεταμορφωθεί στον διαβόητο κακό και νέμεση του Batman που όλοι γνωρίζουμε. Η ταινία αναμένεται στις αίθουσες στις 31 Οκτωβρίου. Δείτε περισσότερα εδώ για το «Joker».\n«The Addams Family» των Γκρεγκ Τίρναν και Κόνραντ Βέρνον\nΟι σκηνοθέτες του απολαυστικά τολμηρού και αθυρόστομου «Sausage Party», Κόνραντ Βέρνον και Γκρεγκ Τίρναν, αναλαμβάνουν να μεταφέρουν στη μεγάλη οθόνη την animated κινηματογραφική διασκευή των περιπετειών της διαβόητης οικογένειας. Ο Ματ Λίμπερμαν υπογράφει το σενάριο της καινούργιας ταινίας, η οποία αυτή τη φορά θα δώσει σάρκα και οστά στη Μορτίσια και τον Γκόμεζ, την Γουένσντεϊ και το Πράγμα, μέσα από ψηφιακά κινούμενα σχέδια, για λογαριασμό της MGM. Σύμφωνα με τους δύο σκηνοθέτες, το φιλμ θα αντλήσει στοιχεία από την αισθητική των πρωτότυπων σχεδίων του Τσάρλι Ανταμς. Η ταινία αναμένεται να βγει στις αίθουσες τον Οκτώβριο. Διαβάστε και δείτε περισσότερα εδώ για το «The Addams Family».\n«The Goldfinch» του Τζον Κράουλεϊ\nΟ Ανσελ Ελγκορτ πρωταγωνιστεί στην κινηματογραφική μεταφορά του βραβευμένου με Πούλιτζερ βιβλίου της Ντόνα Ταρτ, το οποίο εξιστορεί την ζωή ενός νεαρού άντρα ο οποίος επέζησε μιας τρομοκρατικής επίθεσης σε ένα μουσείο και τώρα ζει ως εγκληματίας. Μαζί του πρωταγωνιστούν και οι Σάρα Πόλσον, Νικόλ Κίντμαν, Τζέφρι Ράιτ. Η ταινία αναμένεται να βγει στις αίθουσες τον Οκτώβρη. Διαβάστε και δείτε περισσότερα εδώ για το «The Goldfinch».\n«You Are My Friend» της Μάριελ Χέλερ\nΟ Τομ Χανκς πρωταγωνιστεί ως Φρεντ Ρότζερς, δημιουργός και παρουσιαστής (και σχεδόν όλα τα άλλα) σε μια από τις πιο μακροχρόνιες παιδικές εκπομπές της αμερικάνικης τηλεόρασης το «Mr. Rogers' Neighborhood». Η ταινία επικεντρώνεται στη σχέση του Ρότζερς με το δημοσιογράφο του Esquire, Τομ Τζούνο, ο οποίος το 1998 ανέλαβε χωρίς κανέναν ενθουσιασμό να γράψει ένα πορτρέτο του παρουσιαστή για το περιοδικό του και στην πορεία όχι μόνο έγινε φίλος του, αλλά σύμφωνα με δηλώσεις του, είδε τη ζωή του να αλλάζει από την γνωριμία τους. Φέρτε μαζί σας αρκετά χαρτομάντιλα όταν η ταινία κάνει την πρεμιέρα της στις αίθουσες τον Οκτώβρη. Διαβάστε και δείτε περισσότερα εδώ για το «You Are My Friend».\n«Charlie’s Angels» της Ελίζαμπεθ Μπανκς\nΗ Ελίζαμπεθ Μπανκς σκηνοθετεί ένα ακόμη reboot της σειράς, αυτή τη φορά με πρωταγωνίστριες τις Κρίστεν Στιούαρτ, Ναόμι Σκοτ και Ελα Μπαλίνσκα στους ρόλους των Αγγέλων, και με την ίδια την Μπανκς να έχει και το ρόλο του Μπόσλεϊ, του ήρωα που διευθύνει την οργάνωση του μυστηριώδους Τσάρλι Τάουνσεντ, που είχαν ενσαρκώσει στις προηγούμενες ταινίες ο Μπιλ Μάρεϊ και ο Μπέρνι Μακ. Η ταινία αναμένεται τον Νοέμβριο στις αίθουσες.\n«Terminator» του Τιμ Μίλερ\nΟ σκηνοθέτης των «Deadpool» αναλαμβάνει τα ηνία της σειράς με τη νέα ταινία να συνεχίζει από εκεί όπου σταμάτησε η δεύτερη, έχοντας σβήσει από το κινηματογραφικό της σύμπαν όλες τις υπόλοιπες συνέχειες. Κρίμα που δεν μπορεί να το κάνει αυτό και στο μυαλό μας. Ο Τζέιμς Κάμερον επιστρέφει ως παραγωγός, με τους Λίντα Χάμιλτον και Αρνολντ Σβαρτσενέγκερ να επιστρέφουν στους ρόλους τους, και ο Γκάμπριελ Λούνα μπαίνει στο καστ ως νέος Εξολοθρευτής. Η ταινία αναμένεται να βγει τον Νοέμβριο στις αίθουσες. Διαβάστε και δείτε περισσότερα εδώ για το «Terminator».\n«Death on the Nile» του Κένεθ Μπράνα\nΟ Κένεθ Μπράνα επιστρέφει ως Ηρακλής Πουαρό μετά το «Εγκλημα στον Οριαν Εξπρες» με μια άλλη μια μεταφορά ενός βιβλίου της Αγκάθα Κρίστι, το «Εκγλημα στον Νείλο». Μέχρι στιγμής δεν έχει γίνει τίποτα γνωστό από το καστ της ταινίας αλλά αναμένουμε με μεγάλο ενδιαφέρον την ταινία, η οποία θα βγει στις αίθουσες στις 8 Νοεμβρίου.\n«Kingsman 3» του Μάθιου Βον\nΜην περιμένετε να δείτε τον Τάρον Ετζερτον ξανά στον ρόλο του Εγκσι στην τρίτη ταινία βασισμένη στο graphic novel των Μαρκ Μίλαρ και Ντέιβ Γκίμπονς. Παρόλ' αυτά δεν έχει γίνει γνωστό τίποτα από την ταινία όσον αφορά το καστ και το σενάριό της, αλλά είμαστε σίγουροι ότι θα είναι τουλάχιστον τόσο διασκεδαστική όσο και οι δυο προηγούμενες. Η ταινία αναμένεται να βγει στις 8 Νοεμβρίου στις αίθουσες.\n«Frozen 2» των Κρις Μπακ και Τζένιφερ Λι\nΟλο το αυθεντικό καστ και οι σκηνοθέτες της πρώτης ταινίας φαίνεται πως δεν μπόρεσαν να πουν «Let it Go» και έτσι επιστρέφουν στο Αρεντελ για άλλη μια γερή δόση περιπέτειας. H ταινία αναμένεται να βγει τέλη Νοεμβρίου στις αίθουσες. Διαβάστε και δείτε περισσότερα εδώ για το «Frozen 2».\n«Jumanji 2» του Σκοτ Ρόσενμπεργκ\nΟλο το καστ της πρώτης ταινίας επιστρέφει ξανά μετά το πετυχημένο reboot του «Jumanji» πέρσι. Τίποτα δεν είναι γνωστό όσο αφορά το σενάριο της ταινίας, η οποία αναμένεται να βγει μέσα στον Δεκέμβρη.\n«Masters of the Universe» των Ααρον και Ανταμ Νι\nΟσοι προσπαθείτε ακόμα να ξεχάσετε την ταινία του 1987 με τον ίδιο τίτλο, ίσως αυτή η δεύτερη προσπάθεια να μεταφέρουν τον He-Man στη μεγάλη οθόνη να βοηθήσει κάπως την κατάσταση. Μέχρι στιγμής δεν έχει γίνει τίποτα γνωστό όσον αφορά το καστ και το σενάριο της ταινίας, μόνο ότι αναμένεται να βγει στις αίθουσες γύρω στα Χριστούγεννα.\n«Little Women» της Γκρέτα Γκέργουιγκ\nΟι «Μικρές Κυρίες» της Λουίζα Μέι Αλκοτ είναι η ιστορία των τεσσάρων αδελφών που βαδίζουν προς την ενηλικίωση με φόντο τα μεθεόρτια του αμερικανικού εμφυλίου και αποτελεί ένα από τα πιο πολυαγαπημένα νεανικά μυθιστορήματα όλων των εποχών. Μετά τη θριαμβευτική υποδοχή του σκηνοθετικού της ντεμπούτου («Lady Bird»), η Γκρέτα Γκέργουιγκ αναλαμβάνει τη μεταφορά του κλασικού αυτού βιβλίου στη μεγάλη οθόνη με πρωταγωνιστές τους Σέρσα Ρόναν, Τίμοθι Σαλαμέ, Εμα Στόουν, Φλόρενς Πιου και Μέριλ Στριπ. Η ταινία αναμένεται να βγει στις αίθουσες τα Χριστούγεννα. Διαβάστε περισσότερα εδώ για τις «Μικρές Κυρίες».\n«Star Wars: Episode IX» του Τζέι Τζέι Εΐμπραμς\nΕπιτέλους αυτό που περίμεναν όλοι οι φανς της σειράς έρχεται τον Δεκέμβριο στις αίθουσες. Το επικό κλείσιμο της νέας τριλογίας της saga με τον Τζέι Τζέι Εϊμπραμς να επιστρέφει στη σκηνοθετική καρέκλα. Τα γυρίσματα έχουν ήδη τελειώσει, αλλά αν και δεν γνωρίζουμε τίποτα για την ταινία, είμαστε σίγουροι πως θα αποτελεί ένα υπέροχο φινάλε τόσο για τη saga που αγαπήθηκε όσο καμία άλλη, αλλά και για την πριγκίπισσα Λέια της - μας λείπει ήδη - Κάρι Φίσερ. Η ταινία αναμένεται να βγει στις αίθουσες στις 20 Δεκεμβρίου. Διαβάστε εδώ περισσότερα για το «Star Wars: Episode IX».\n«Wicked» του Στίβεν Ντάλντρι\nΟ σκηνοθέτης του «Billy Elliot» Στίβεν Ντάλντρι μεταφέρει στην μεγάλη οθόνη ίσως ένα από τα πιο πετυχημένα μιούζικαλ που έχουν περάσει ποτέ από το Μπρόντγουεϊ τα τελευταία 20 χρόνια. Αυτό είναι το «Wicked», ένα περίπου prequel του «Μάγου του Οζ». Πρόκειται για την ιστορία της Ελφάμπα, της μέλλουσας Κακιάς Μάγισσας της Δύσης, και τη φιλία της στο γυμνάσιο με την αρκετά δημοφιλή, και «κακιά», Γκλίντα, την Καλή Μάγισσα. Η ταινία αναμένεται να βγει τα Χριστούγεννα στις αίθουσες.\n«Greed» του Μάικλ Γουίντερμποτομ\nΕνας μεγιστάνας γιορτάζει τα 60ά του γενέθλια στην Ελλάδα, σε μια ταινία που... γυρίστηκε στην Ελλάδα. Πρωταγωνιστεί ο Στιβ Κούγκαν και το λευκό της Μυκόνου. Με παραγωγούς τη Sony και το Film4, το σενάριο του «Greed» συνυπογράφουν ο Μάικλ Γουίντερμποτομ και ο Σον Γκρέι του «Veep», ενώ η ταινία γυρίστηκε στο πλαίσιο του προγράμματος του cash rebate του ΕΚΟΜΕ. Διαβάστε εδώ περισσότερα για το «Greed».\n«The Irishman» του Μάρτιν Σκορσέζε\nΜε τους Ρόμπερτ Ντε Νίρο και Αλ Πατσίνο στους πρωταγωνιστικούς ρόλους, σενάριο που υπογράφει ο Στιβ Ζέιλιαν του «Moneyball», διεύθυνση φωτογραφίας του Ροντρίγκο Πριέτο των «Silence» και «The Wolf of Wall Street», το «Irishman» είναι η κινηματογραφική μεταφορά του best-seller «I Heard You Paint Houses» (2003) του Τσαρλς Μπραντ που αφηγείται την αληθινή ιστορία του Φρανκ Σίραν, διαβόητου γκάνγκστερ και μέλους του μεγαλύτερου συνδικάτου, στο οποίο ήταν επικεφαλής ο Τζίμι Χόφα και αυτός που θεωρείται ότι τον σκότωσε. Είναι η νέα ταινία του Μάρτιν Σκορσέζε, είναι παραγωγή του Netflix, είναι με διαφορά η ταινία που περιμένουν όλοι περισσότερο για το 2019. Διαβάστε και δείτε περισσότερα για το «The Irishman».\n«Long Day’s Journey Into Night» του Μπι Γκαν\nΗ δεύτερη μεγάλου μήκους του Κινέζου σκηνοθέτη μετά το «Kaili Blues» έκανε την πρεμιέρα της στο διαγωνιστικό του φεστιβάλ των Καννών και υπήρξε μεγάλη επιτυχία στην έξοδό της στις κινεζικές αίθουσες πριν λίγες εβδομάδες. Γυρισμένη κατά το ήμισυ σε 3D και με την υφή ενός ονείρου σε όλες της τις διαστάσεις, αγγίζοντας το ύψος ενός αληθινού κινηματογραφικού ποιήματος, το «Μακρύ Ταξίδι της Μέρας Μέσα στη Νύχτα» είναι ένα φιλμ που πολύ απλά σε μαγεύει με τον ίδιο τρόπο που θα το έκανε ένα ξόρκι –σαν αυτό που κάποια στιγμή ακούγεται και στην ταινία. Βαθιά ρομαντική και τόσο όμορφη που σε κάνει σε στιγμές να κρατάς την ανάσα σου, η ταινία αφηγείται –τουλάχιστον στο πρώτο μέρος της- την αναζήτηση ενός άντρα για μια γυναίκα που ακόμη αγαπά. Επιστρέφοντας στην πόλη του Καϊλί αναζητά τα ίχνη της μέσα από συναντήσεις με ανθρώπους που τη γνώριζαν, από λόγια σε ένα πράσινο βιβλίο, από θραύσματα αναμνήσεων, εικόνες που μοιάζουν βγαλμένες από ένα όνειρο: Ενα μέρος που στάζει νερό από παντού, ένα δωμάτιο ξενοδοχείου, μπαρ με μισοσβησμένους καθρέφτες, η ιδέα ενός σπιτιού που γυρίζει γύρω από τον εαυτό του. Διαβάστε περισσότερα για το «Long Day’s Journey Into Night»\n«Jojo Rabbit» του Τάικα Γουαϊτίτι\nΟ Τάικα Γουαϊτίτι κατάφερε μέσα σ' ενάμιση χρόνο να σκηνοθετήσει και το (αριστουργηματικό και χωρίς διανομή στην Ελλάδα) «Hunt for the Wilderpeople» και το «Thor: Ragnarok» κι αυτό είναι ήδη ένα θαυμάσιο επίτευγμα. Τώρα, ο Νεοζηλανδός ηθοποιός και σκηνοθέτης ετοιμάζει την επόμενη ταινία του, που μάλλον θα μας κάνει να θαυμάσουμε ακόμα περισσότερο. Το «Jojo Rabbit» βασίζεται στο μυθιστόρημα «Caging Skies» της συμπατριώτισσάς του Κριστίν Λένενς, εκδοτική επιτυχία, μεταφρασμένο σε πολλές γλώσσες και πολυβραβευμένο στη Γαλλία. Η ιστορία εκτυλίσσεται την εποχή του Β' Παγκόσμιου και παρακολουθεί ένα αγόρι στη Ναζιστική Νεολαία που ανακαλύπτει ότι η μητέρα του προσφέρει καταφύγιο σ' ένα συνομήλικό του Εβραιόπουλο. Στην ταινία πρωταγωνιστούν οι Ρόμαν Γκρίφιν Ντέιβις, Σκάρλετ Τζοχάνσον, Σαμ Ρόκγουελ, Ρέμπελ Γουίλσον και Τόμασιν Μακένζι. Ο Αδόλφος Χίτλερ είναι κι αυτός πρωταγωνιστής της ιστορίας και, στην ταινία, τον υποδύεται με σατιρικό πνεύμα ο ίδιος ο Τάικα Γουαϊτίτι. Διαβάστε περισσότερα για το «Jojo Rabbit»\nΗ ιστορία της καινούργιας ταινίας του Ξαβιέ Ντολάν ακολουθεί μια σειρά από νεαρά αγόρια στο Κεμπέκ, δυο από τα οποία ανακαλύπτουν ότι αρχίζουν να ερωτεύονται. Ο ίδιος ο σκηνοθέτης περιγράφει το φιλμ σαν ένα μείγμα ανάμεσα στην αισθητική του «Tom at the Farm» και το πνεύμα και την ενέργεια του «Mommy». «Πρόσφατα ήρθα σε επαφή με εξαιρετικά ώριμο υλικό, όπως το “Boy Erased” (σ.σ. η ταινία του Τζόελ Ετζερτον, όπου ο Ντολάν πρωταγωνιστεί δίπλα στη Νικόλ Κίντμαν και τον Ράσελ Κρόου), το “Call Me by Your Name” και το “God’s Own Country”, ταινίες που ένιωσα ότι ήταν τόσο θαρραλέες και τόσο αυθεντικές στη γραφή τους και στο πώς μιλούσαν για τον queer έρωτα. Και αυτό μου δημιούργησε την επιθυμία να μιλήσω για την ομοφυλοφιλία μέσα από μια ενήλικη –και όχι μετεφηβική– οπτική γωνία, και να μιλήσω για τη γενιά μου και τους φίλους και τις φιλίες μου. Με έκανε να θέλω να γράψω για δύο κολλητούς φίλους που ερωτεύονται οι οποίοι δεν είχαν ποτέ συνειδητοποιήσει ότι θα μπορούσαν να προτιμούν τους άντρες. Θέλω να μιλήσω για την αληθινή φιλία και τον αληθινό έρωτα». Διαβάστε περισσότερα για το«Matthias & Maxime»\nΗ τελευταία ταινία που ο Μπονγκ Τζουν-χο γύρισε αποκλειστικά στην πατρίδα του, ήταν τον «Mother» το 2009 πριν τα αγγλόφωνα «Snowpiercer» κι «Okja». Το «Parasite» σηματοδοτεί την επιστροφή του στην πατρίδα και στη συνεργασία του με τον Σονγκ Κανγκ-χο, πρωταγωνιστή και στο «The Host», αλλά και το «Snowpiercer». Το φιλμ ολοκλήρωσε πρόσφατα τα γυρίσματά του και παρότι δεν ξέρουμε παρά ελάχιστα πράγματα για την πλοκή του πέρα από το ότι αφορά σε μια οικογένεια με ξεχωριστά χαρακτηριστικά- δεν μπορούμε παρά να ανυπομονούμε, αφού το σινεμά του Μπονγκ Τζουν-χο είναι πάντα απρόβλεπτο και αν μη τι άλλο φιλόδοξο. Και το γεγονός ότι βασισμένοι σε αυτή την αινιγματική περιγραφή μπορούμε να φανταστούμε μια ταινία το ύφος της οποίας μπορεί να πάρει οποιαδήποτε κατεύθυνση, από την κωμωδία έως το θρίλερ και την επιστημονική φαντασία, μας ενθουσιάζει ακόμη περισσότερο. Διαβάστε περισσότερα για το«Parasite».\nΟ Αϊρα Σακς, είναι υπεύθυνος για μερικές χαμηλότονες, μα βαθιά διαπεραστικές ταινίες του σύγχρονου ανεξάρτητου αμερικάνικου σινεμά όπως το «Η Αγάπη Είναι Παράξενη» και το «Μικροί Κύριοι», οι τελευταίες μόνο δουλειές του σε ένα απόλυτα διακριτό κινηματογραφικό αποτύπωμα. Και κάπως έτσι κάθε καινούρια ταινία του αναμένεται με ανυπομονησία, αλλά η επερχόμενη με μια δόση μεγαλύτερη αφού σε αυτήν πρωταγωνιστεί ως πρώτη σε ένα ensemble cast καμιά άλλη από την Ιζαμπέλ Ιπέρ.\nΓυρισμένη στην Πορτογαλία με ένα καστ που περιλαμβάνει εκτός από την Ιπέρ τους Μπρένταν Γκλίσον, Πασκάλ Γκρεγκορί, Μαρίσα Τομέι, Γκρεγκ Κινίαρ, Ζερεμί Ρενιέ και Καρλότο Κότα, η ταινία είναι γραμμένη από τον ίδιο τον Σακς και τον σταθερό συνεργάτη του στο σενάριο Μαουρίτσιο Ζακαρίας.Το φιλμ που μέχρι πρόσφατα ονομαζόταν «A Family Vacation», μα που το πρώτο πόστερ του κάνει σαφές ότι ο τίτλος είναι πλέον «Frankie», ακολουθεί την ιστορία μιας οικογένειας που θα δει τη ζωή της να αλλάζει μέσα σε μία μέρα στη διάρκεια των καλοκαιρινών τους διακοπών.\nΔιαβάστε περισσότερα για το «Frankie»\n«The Beach Bum» του Χάρμονι Κορίν\nΗ πρώτη ταινία του Κορίν μετά το απολαυστικό «Spring Breakers» μας μεταφέρει και πάλι σε μια φαντασμαγορικά μαστουρωμένη πραγματικότητα. Εξι ολόκληρα χρόνια έχουν περάσει από τότε που ο Χάρμονι Κορίν μας χάρισε το «Spring Breakers», ίσως την καλύτερη και σίγουρα την πιο επιτυχημένη ταινία της αλλοπρόσαλλης, εκκεντρικής, αλλά πάντοτε ενδιαφέρουσας καριέρας του.Και τώρα επιστρέφει επιτέλους με μια καινούργια κινηματογραφική δημιουργία που μοιάζει σχεδόν με ανεπίσημο σίκουελ εκείνης της ταινίας.Το «The Beach Bum» εκτυλίσσεται στο ηλιόλουστο Μαϊάμι και ξετυλίγει τις ξεκαρδιστικές, ατυχείς περιπέτειες του Moondog, ενός αντιδραστικού αλήτη (και αυτοαποκαλούμενου ποιητή), ο οποίος επιμένει να ζει τη ζωή του με τους δικούς του κανόνες.Ναι, μπορεί το φιλμ να μην περιλαμβάνει τους ίδιους χαρακτήρες, όμως το πρώτο τρέιλερ που κυκλοφόρησε αποκαλύπτει έναν κόσμο γεμάτο ναρκωτικά και ατέλειωτα πάρτι, χρωματισμένο από τα ίδια αποπροσανατολιστικά νέον φώτα και κατοικημένο από ασυμβίβαστους ήρωες που αρνούνται πεισματικά να μεγαλώσουν.\nΔιαβάστε περισσότερα για το «The Beach Bum»\nΗ πρώτη εδώ και καιρό ταινία του Πέδρο Αλμοδόβαρ με βασικό ήρωα έναν άντρα - μιλάει για τις «συναντήσεις» ενός σκηνοθέτη, του Ντολόρ, που κοιτάζει πίσω στην τεράστια καριέρα του - συναντήσεις με ανθρώπους, συναντήσεις με μνήμες, συναντήσεις με τις πρώτες του αγάπες, τη μητέρα του, τους ηθοποιούς με τους οποίους δούλεψε από τη δεκαετία του '60 μέχρι τη δεκαετία του '80. Αυτό που μοιάζει με το «8 1/2» του Πέδρο Αλμοδόβαρ, όπως το φιλμ του Φεντερίκο Φελίνι ήταν στην πραγματικότητα ένα αυτοβιογραφικό ονειρικό ταξίδι ενός σκηνοθέτη που έχει χάσει την έμπνευσή του, μιλάει για το «δυσαναπλήρωτο κενό που προκαλείται από την αδυναμία του ήρωα να συνεχίσει να κάνει ταινίες», λέει ο Πέδρο Αλμοδόβαρ. Τις γυναίκες της ζωής του ήρωα του Αντόνιο Μπαντέρας υποδύονται η Πενέλοπε Κρουζ, η Τζουλιέτα Σεράνο και η Ασιέρ Ετξεαντία. Το φιλμ θα είναι η πρώτη συμμετοχή του Αντόνιο Μπαντέρας σε ταινία του Αλμοδόβαρ από το «Δέρμα που Κατοικώ» του 2011, ενώ η Πενέλοπε Κρουζ έπαιξε τελευταία φορά το 2009 στις «Ραγισμένες Αγκαλιές». Διαβάστε περισσότερα για το «Dolor y Gloria».\n«Gemini Man» του Ανγκ Λι\nΜετά την αποτυχία του «Billy Lynn’s Long Halftime Walk», ο Ανγκ Λι μοιάζει να κάνει μια στροφή 180 μοιρών στις επιλογές του, σκηνοθετώντας ένα αγωνιώδες θρίλερ με πρωταγωνιστή τον Γουίλ Σμιθ και παραγωγό τον Τζέρι Μπρουκχάιμερ. Το «Gemini Man» είναι η ιστορία ενός εξαιρετικά ικανού πληρωμένου δολοφόνου, ο οποίος ανακαλύπτει ότι κάποιος τον καταδιώκει, κάποιος που μοιάζει να γνωρίζει την κάθε του κίνηση. Κι αν αυτό δεν είναι αρκετό, σύντομα θα αντιληφθεί ότι ο διώκτης του δεν είναι άλλος από τον ίδιο του τον εαυτό σε νεαρή ηλικία, τον οποίο μάλιστα υποδύεται ο ίδιος ο Γουίλ Σμιθ με την βοήθεια της τεχνολογίας. Κανείς προφανώς δεν λέει όχι σε μια εμπορική επιτυχία αλλά ομολογούμε ότι ο Ανγκ Λι δεν μοιάζει ακριβώς ο πρώτος σκηνοθέτης που θα είχαμε στο μυαλό μας για μια τέτοια ταινία δράσης, εν τούτοις, ομολογούμε ότι ο συνδυασμός μας ιντριγκάρει.\n«The Woman in the Window» του Τζο Ράιτ\nΜετά την επιτυχία του «Darkest Hour», ο Τζο Ράιτ αναλαμβάνει να μεταφέρει στην οθόνη το «The Woman in the Window» του Α. Τζ. Φιν, με ένα καστ που περιλαμβάνει την Εϊμι Ανταμς, την Τζούλιαν Μουρ και τον Γκάρι Ολντμαν, ο οποίος στην προηγούμενη συνεργασία του με τον σκηνοθέτη κέρδισε το Οσκαρ πρώτου ανδρικού ρόλου. Το «The Woman in the Window» παρακολουθεί τη μοναχική Δρ. Ανα Φοξ που ζει κλεισμένη στο Νεοϋορκέζικο σπίτι της, καταναλώνοντας αμέτρητα μπουκάλια κρασί, βλέποντας τη μια παλιά, κλασική ταινία μετά την άλλη και κατασκοπεύοντας τους γείτονες. Χάρη σ' αυτή της την τελευταία ενασχόληση, η Ανα θα γίνει άθελά της μάρτυρας ενός εγκλήματος, ενώ χαζεύει την οικογένεια Ράσελ, τους ιδανικά πλασμένους γείτονές της. Διαβάστε περισσότερα για το«The Woman in the Window»\n«Το "Θαύμα της Θάλασσας των Σαργασσών" είναι αστυνομικό, είναι ταινία είδους, με στοιχεία ακόμα και λίγο ταινίας τρόμου. Πιο πολύ απ’ όλα, όμως, είναι δράμα χαρακτήρων. Αν κάποιος δει τις ταινίες μου στη σειρά, στη "Χώρα Προέλευσης" το πολιτικό στοιχείο είναι πάρα πολύ μπροστά, είναι η απεικόνιση μιας κόλασης, μιας εποχής. Στο δεύτερο κομμάτι, που ήταν το καθαρτήριο, στο "A Blast", το πολιτικό πάει λίγο πιο πίσω, είναι η απεικόνιση ενός προσώπου. Εδώ, θα είναι ακόμα πιο κάτω, στο τρίτο μέρος που είναι, κατά κάποιο τρόπο, ο Παράδεισος.» Η ταινία παρακολουθεί δύο γυναίκες, μια αστυνομικό και μια εργάτρια σε εργοστάσιο παραγωγής χελιών, που ζουν σε μια επαρχιακή πόλη στη Δυτική Ελλάδα. Οταν μια μυστηριώδης αυτοκτονία θα φέρει τα πάνω-κάτω στη μικρή πόλη και θα πυροδοτήσει έναν άγριο κύκλο βίας, οι ζωές των δύο γυναικών που μέχρι χθες αγνοούσαν η μία την ύπαρξη της άλλης, αρχίζουν να συγκλίνουν. Δεν το ξέρουν ακόμη, αλλά από τη συνάντησή τους μπορεί να κρέμεται η σωτηρία τους. Διαβάστε περισσότερα για «Το Θαύμα της Θάλασσας των Σαργασσών»\n«Knives Out» του Ράιαν Τζόνσον\nΠρίν από το «Star Wars: Οι Τελευταίοι Jedi», ο Ράιαν Τζόνσον είχε σκηνοθετήσει εξαιρετικές ταινίες όπως το «Looper» και το «Brick» κι ελπίζουμε ότι η επόμενη δουλειά του μακριά από το σύμπαν του «Πολέμου των Αστρων», θα μας θυμίσει τον παλιό καλό εαυτό του. Ο ίδιος περιγράφει το «Knives Out» σαν τη δική του εκδοχή μιας ταινίας μυστηρίου πίσω από τις κλειστές πόρτες μιας έπαυλης, κάτι σαν ένα αστυνομικό φιλμ στο πνεύμα της Αγκαθα Κρίστι, υποθέτουμε με ένα twist από αυτά που μας έχει συνηθίσει το σινεμά του. Και με ένα καστ που είναι πραγματικά αξιοζήλευτο, αφού περιλαμβάνει ηθοποιούς όπως ο Ντάνιελ Κρεγκ, Κρις Εβανς, Μάικλ Σάνον, Ντον Τζόνσον, Τζέιμι Λι Κέρτις, Τόνι Κολέτ και Κρίστοφερ Πλάμερ.\nΜετά από τον εξωφρενικά απολαυστικό αλλά κι over the top «Διπλό Εραστή», ο Φρανσουά Οζόν, δείχνει να κατεβάζει τους τόνους σε ένα φιλμ που θέλει να είναι την ίδια στιγμή μια πολιτική ταινία, μα κι ένα έντονο κοινωνικό δράμα με τόνους δικαστικού θρίλερ.Στο κέντρο του φιλμ ο Μελβίλ Πουπό υποδύεται τον Αλεξάντρ, έναν άντρα που ζει μια ήσυχη στη Λυών με τη γυναίκα και τα παιδιά του, μέχρι την στιγμή που ανακαλύπτει ότι ο ιερέας που τον είχε κακοποιήσει όταν ήταν μικρός, εξακολουθεί όχι μόνο να λειτουργεί, αλλά και να συναναστρέφεται νεαρά αγόρια. Αποφασισμένος να αντιμετωπίσει επιτέλους τα φαντάσματα του παρελθόντος του, ο Αλεξάντρ θα αναζητήσει κι άλλα θύματα του ιερέα προκειμένου να σηκώσουν μαζί το πέπλο της σιωπής που καλύπτει τις ιστορίες τους και να ζητήσουν δικαίωση. Διαβάστε περισσότερα για το «Grâce à Dieu»\nΔύο χρόνια έχουν περάσει από τότε που ο Μπάρι Τζένκινς κέρδισε με το «Moonlight» τις καρδιές μας, τα Οσκαρ Καλύτερης Ταινίας και Διασκευασμένου Σεναρίου (αλλά και δεκάδες ακόμα βραβεία), και –κυρίως– μια θέση ανάμεσα στους πιο συναρπαστικούς σύγχρονους Αμερικανούς σκηνοθέτες. Και σύντομα θα διαπιστώσουμε αν το επόμενο σκηνοθετικό του βήμα θα επιβεβαιώσει τις υψηλές προσδοκίες που έχουμε απ' αυτόν. Βασισμένο στο ομότιτλο μυθιστόρημα του Τζέιμς Μπάλντουιν, που πρωτοδημοσιεύτηκε το 1974, το νέο φιλμ του Τζένκινς, με τίτλο «If Beale Street Could Talk», αφηγείται την ιστορία της Τις και του Φόνι, ενός νεαρού ζευγαριού που χωρίζεται βίαια όταν ο Φόνι κατηγορείται άδικα για βιασμό και φυλακίζεται. Καθώς η Τις ανακαλύπτει ότι είναι έγκυος στο παιδί τους, ξεκινά έναν αγώνα δρόμου, με τη βοήθεια της οικογένειάς της και του δικηγόρου της, προκειμένου να βρει τα στοιχεία που θα αποδείξουν την αθωότητά του. Διαβάστε περισσότερα για το «If Beale Street Could Talk»\n«The Nightingale» της Τζένιφερ Κεντ\nΤρία χρόνια μετά το «Babadook», η νέα ταινία της Αυστραλέζας Τζένιφερ Κεντ που έκανε την παγκόσμια πρεμιέρα της στο φεστιβάλ Βενετίας, έρχεται ως έκπληξη, με πολλούς τρόπους. Το «Nightingale», το αηδόνι της ταινίας, είναι η Ιρλανδή Κλερ, παγιδευμένη στο κλουβί που είναι η Τασμανία του 1825. Το νησί κατοικείται από τρία ανθρώπινα είδη: τους Αβορίγινες, τους Βρετανούς κατάδικους που η αυτοκρατορία έχει μεταφέρει και βολικά ξεχάσει εκεί και τους Αγγλους αξιωματικούς που τους φρουρούν. Η Κλερ ζει με τον άντρα της και το μωρό της, έχει εκτίσει την ποινή της, αλλά ο αξιωματικός Χόκινς αρνείται να της δώσει την ελευθερία της, χρησιμοποιώντας την για τις ορέξεις και τα τερτίπια του. Οταν ο Χόκινς και τα δυο πρωτοπαλίκαρά του μπαίνουν στο σπίτι της Κλερ και σκορπούν το θάνατο, σε μια σκηνή δυσβάσταχτης βίας, εκείνη ορκίζεται εκδίκηση. Κι έτσι ξεκινά η περιπλάνησή της στα αφιλόξενα δάση της Τασμανίας, με οδηγό και απρόθυμο φύλακα τον Μπίλι, έναν Αβορίγινα που έχει εισπράξει κι αυτός το δικό του μερίδιο θανάτου από το χέρι του Βρετανού κατακτητή. Διαβάστε περισσότερα για το «The Nightingale»\nΒασισμένο σε ένα non fiction best seller για έναν διάσημο serial killer του Αμβούργου που στην δεκαετία του '70 έβρισκε τα θύματά του σε ένα μπαρ της πόλης με το όνομα «Το Χρυσό Γάντι», είναι η εκδοχή του Φατίχ Ακίν πάνω σε μια ταινία είδους. Το φιλμ υπόσχεται μια δυναμική ταινία μυστηρίου κι ένα σκοτεινό θρίλερ με ιδιαίτερη προσοχή στην ανασύσταση της εποχής μιας πόλης που ο Ακίν ξέρει πολύ καλά. Μέσα από μια ιστορία που ο ίδιος είχε προφανώς παρακολουθήσει να εκτυλίσσεται στις σελίδες των εφημερίδων στα νεανικά του χρόνια, ο Φατίχ Ακίν ελπίζουμε ότι θα κάνει κάτι παραπάνω από ένα απλό θρίλερ, μια διαπεραστική ματιά σε μια κοινωνία και μια εποχή.\nTo 2015, ένας άγνωστος Ούγγρος σκηνοθέτης εισέβαλε στο διαγωνιστικό τμήμα του Φεστιβάλ Καννών με την πρώτη του μόλις ταινία κι έκανε τους πάντες να μιλούν γι’ αυτόν. Μια ανατριχιαστική επίθεση στις αισθήσεις, ο συγκλονιστικός «Γιος του Σαούλ» απέσπασε το Μεγάλο Βραβείο της Επιτροπής (και αργότερα το Οσκαρ Καλύτερης Ξενόγλωσσης Ταινίας), συστήνοντας ευθύς εξαρχής τον Λάζλο Νέμες ως ένα νέο μεγάλο ταλέντο του ευρωπαϊκού σινεμά. Η καινούργια του ταινία, «Sunset», εκτυλίσσεται το 1913, στη Βουδαπέστη, την «καρδιά της Ευρώπης». Η Ιρις Λάιτερ, μια κοπέλα που μεγάλωσε σε ορφανοτροφείο, φτάνει στην ουγγρική πρωτεύουσα με την ελπίδα να βρει δουλειά στο πιλοποιείο που κάποτε ανήκε στους γονείς της και τώρα διευθύνει ο πρώην συνέταιρός τους, Οσκαρ Μπριλ. Εκείνος, όμως, αρνείται να της προσφέρει τη θέση. Μέσω ενός ξένου, η Ιρις ανακαλύπτει ότι έχει έναν αδελφό, τον Κάλμαν Λάιτερ, του οποίου η ύπαρξη τής ήταν, ως τώρα, άγνωστη. Διαβάστε περισσότερα για το «Sunset»\n«Nuestro Tiempo» του Κάρλος Ρεϊγάδας\nΕξι ολόκληρα χρόνια μετά την προηγούμενη ταινία του, το μυστηριώδες «Post Tenebras Lux», που του χάρισε το βραβείο σκηνοθεσίας στο Φεστιβάλ Καννών, ο Κάρλος Ρεϊγάδας επιστρέφει πίσω από την κάμερα με το «Nuestro Tiempo» («Our Time»). Η καινούργια ταινία του Μεξικανού σκηνοθέτη στρέφεται γύρω από μια οικογένεια που ζει στη μεξικανική επαρχία εκτρέφοντας ταύρους. Η Εσθερ είναι υπεύθυνη για τη διεύθυνση του ράντσου, ενώ ο σύζυγός της, Χουάν, ένας παγκοσμίου φήμης ποιητής, διαλέγει και μεγαλώνει τα ζώα. Οταν η Εσθερ γοητεύεται από έναν εκπαιδευτή αλόγων, το ζευγάρι παλεύει να ξεπεράσει τη συναισθηματική κρίση που τους απειλεί. Σχετικά με τη θεματική της ταινίας, ο Ρεϊγάδας αναφέρει: «Οταν αγαπάμε κάποιον, θέλουμε το καλό του/της πάνω από οτιδήποτε άλλο; Ή μονάχα στο βαθμό που μια τέτοια ανεπιφύλακτη πράξη γενναιοδωρίας δεν μας επηρεάζει τόσο πολύ; Εν συντομία: Είναι η αγάπη σχετική;». Απ’ ό,τι φαίνεται, ο Ρεϊγάδας θα έχει άπλετο χρόνο για να απαντήσει στο παραπάνω δύσκολο ερώτημα, καθώς το νέο φιλμ του –διάσημου για τις απαιτητικές δημιουργίες του– σκηνοθέτη διαρκεί 173 λεπτά. Διαβάστε περισσότερα για το «Nuestro Tiempo»\n«High Life» της Κλερ Ντενί\nΜία από τις σημαντικότερες σύγχρονες Γαλλίδες σκηνοθέτιδες, αλλά και γυναίκες δημιουργούς εν γένει, η Κλερ Ντενί έχει καταπιαστεί στην καριέρα της με πολλά διαφορετικά κινηματογραφικά είδη, τα οποία ωστόσο πάντοτε αντιμετωπίζει με άκρως αντισυμβατικό κι απρόβλεπτο τρόπο. Στο αγγλόφωνο ντεμπούτο της, «High Life», η Ντενί δοκιμάζει για πρώτη φορά τις δυνάμεις της στο είδος της επιστημονικής φαντασίας - με τον δικό της τρόπο. «Η ταινία εκτυλίσσεται στο μέλλον, ο ήρωάς μου είναι ένας αστροναύτης» δήλωσε ο Ρόμπερτ Πάτινσον, ο οποίος κρατά τον βασικό ρόλο στην ταινία, συνεχίζοντας ένα σερί από εξαιρετικά ενδιαφέρουσες επιλογές. «Είναι ένας κακοποιός που δηλώνει εθελοντικά συμμετοχή σε μια αποστολή με κατεύθυνση μια μαύρη τρύπα, αλλά συνειδητοποιεί στην πορεία ότι ένας γιατρός στο πλήρωμα θέλει να κάνει σεξουαλικά πειράματα με ανθρώπους στο διάστημα. Είναι ένα πολύ παράξενο φιλμ. Θα είναι πάρα πολύ όμορφο». Το φιλμ ωστόσο επικεντρώνεται περισσότερο στη σχέση του χαρακτήρα του Πάτινσον με την κόρη του, καρπό αυτών των πειραμάτων, καθώς ζουν απομονωμένοι σε ένα σκάφος στο διάστημα, με προορισμό ένα σημείο όπου ο χώρος και ο χρόνος παύουν να υπάρχουν. Το διεθνές καστ συμπληρώνουν οι Ζιλιέτ Μπινός, Αντρέ Μπέντζαμιν, Μία Γκοθ, Λαρς Αϊντινγκερ και Τζέσι Ρος. Διαβάστε περισσότερα για το «High Life»\nΔεν ήταν έτοιμο ούτε για τις Κάννες, ούτε για την Βενετία του 2018. Ή μήπως ήταν; Κανείς δεν μπορεί να είναι ποτέ σίγουρος με τον Τέρενς Μάλικ, όμως μέχρι κάπου, κάπως, κάποτε να εμφανιστεί το τελευταίο του φιλμ, θα αποτελεί μόνιμα μία από τις πιο αναμενόμενες ταινίες των προσεχών μηνών. Σύμφωνα με όσα γνωρίζουμε μέχρι τώρα, το φιλμ αφηγείται τη ζωή του Αυστριακού Φραντζ Γιάγκερστάτερ, ο οποίος αρνήθηκε να πολεμήσει, εκτελέστηκε στα 36 του χρόνια, ανακηρύχθηκε επίσημα ως μάρτυρας και «ευλογήθηκε» από την καθολική εκκλησία. Τον πρωταγωνιστικό ρόλο κρατάει ο Ογκουστ Ντιλ του «Inglourious Basterds», ενώ μαζί του θα συμμετάσχουν στην ταινία (αν δεν κοπούν βέβαια στο τελικό μοντάζ) ο Ούλριχ Μάτες, η Βαλερί Πάχνερ, ο Μπρούνο Γκαντζ, ο Ματίας Σχούναρτς και ο Γιούργκεν Πρόχνοφ. Το φιλμ, αν πιστέψουμε τις δηλώσεις του Μάλικ, αποτελεί και την επιστροφή του δημιουργού σε ένα πιο σφιχτά δομημένο, αφηγηματικό σινεμά. Διαβάστε και δείτε περισσότερα για το «Radegund» εδώ.\nΠροηγούμενο Είναι η Πάμελα Αντερσον ο νέος Ολιβερ Στόουν; Επόμενο To CineDoc υποδέχεται το 2019 με δύο «φανταστικά» ταξίδια


15-01-2021 • 8:30\nΤο 2020 ήταν ένα προοίμιο αυτού που θα ακολουθήσει σε ότι αφορά την κλιματική αλλαγή και την υπερθέρμανση του πλανήτη, με τον ΟΗΕ να κάνει για μια ακόμη φορά δραματικές εκκλήσεις και προειδοποιήσεις για «ειρήνη με τη φύση». Αλλιώς ο κόσμος οδεύει προς μια «καταστροφική υπερθέρμανση» του πλανήτη τον 21ο αιώνα.\nΑυτή η υπερθέρμανση ρεκόρ καταγράφηκε παρά την ψύξη που προκλήθηκε στο τέλος του έτους από το φυσικό ωκεάνιο φαινόμενο Ελ Νίνιο που προκαλεί αυξημένες θερμοκρασίες.\n«Είναι αξιοσημείωτο ότι οι θερμοκρασίες του 2020 ήταν σχεδόν ισοδύναμες με αυτές του 2016, όταν κατά τη διάρκεια του τελευταίου είδαμε μία από τις υψηλότερες θερμοκρασίες που αποδίδονταν στο φαινόμενο Ελ Νίνιο», υπογράμμισε ο γενικός γραμματέας του WMO Πέτερι Τάαλας και συνέχισε: «Είναι επομένως σαφές ότι η κλιματική αλλαγή που προκαλείται από τον άνθρωπο είναι τώρα τόσο ισχυρή όσο η δύναμη της φύσης».\nΤο επεισόδιο του Ελ Νίνιο που άρχισε στα τέλη του 2020 αναμένεται να συνεχιστεί έως τα μέσα της χρονιάς. Οι συνέπειες του είναι γενικά ισχυρότερες κατά το δεύτερο έτος της εμφάνισής τους, και απομένει να εξεταστεί σε ποιο βαθμό η ψύξη που προκαλείται από το Ελ Νίνιο θα μπορούσε να σταματήσει προσωρινά τη γενική τάση της αύξησης της θερμοκρασίας.\nΤο έτος 2020 τελείωσε στους 1,25 βαθμούς Κελσίου πάνω από την προ-βιομηχανική περίοδο και «βλέπουμε ήδη πρωτοφανή ακραία καιρικά φαινόμενα σε όλες τις περιοχές και σε όλες τις ηπείρους», σημείωσε ο γενικός γραμματέας του ΟΗΕ, Αντόνιο Γκουτέρες.\nΚαι προειδοποίησε: «Οδεύουμε προς μια καταστροφική αύξηση της θερμοκρασίας από 3 έως 5 βαθμούς κατά τη διάρκεια του 21ου αιώνα. Η ειρήνη με τη φύση είναι η μεγάλη αποστολή του αιώνα μας. Πρέπει να είναι η πρώτη προτεραιότητα για όλους παντού στον κόσμο».


“Δηλώστε, πληρώστε και σώστε” : Φορο-αμνηστία για τα αδήλωτα εισοδήματα με εφάπαξ χαράτσι 20% | ΕΣΠΑ ΕΡΓΑΣΙΑ\n“Δηλώστε, πληρώστε και σώστε” : Φορο-αμνηστία για τα αδήλωτα εισοδήματα με εφάπαξ χαράτσι 20%\n“Δηλώστε, πληρώστε και σώστε”. Tο μήνυμα αυτό σχεδιάζει να στείλει η κυβέρνηση στους φορολογουμένους που θα εμφανιστούν αυτοβούλως στην εφορία για να αποκαλύψουν αδήλωτα εισοδήματα, καταθέσεις σε Eλλάδα και εξωτερικό, μετοχές και ομόλογα που αποκτήθηκαν από μη νόμιμα κεφάλαια.\nΠροηγούμενες δημοσιεύσειςΟΑΕΔ: Πριν από την Μεγάλη Εβδομάδα θα δοθούν τα επιδόματα ανεργίας και γενικά τα επιδόματα παροχές στους δικαιούχουςΕπόμενες δημοσιεύσειςMεγάλες ανατροπές στο σύστημα των Πανελλαδικών εξετάσεων


ΚΥΠΡΟΣ ΑΝΑΔΡΟΜΕΣ ΚΑΙ ΓΕΓΟΝΟΤΑ: Τίμησαν τον ήρωα Χανδρινό έπειτα από 41 χρόνια\nΤίμησαν τον ήρωα Χανδρινό έπειτα από 41 χρόνια\nΈπρεπε να περάσουν 41 χρόνια από την τουρκική εισβολή στην Κύπρο, για να τιμήσει η Ελληνική Πολιτεία τον ήρωα Αντιναύαρχο Ελευθέριο Χανδρινό, ο οποίος το καλοκαίρι του 1974 ήταν από τους λίγους που έσωσαν την τιμή της Ελλάδας, στις επιχειρήσεις εναντίον των Τούρκων\nΉταν ένας από τους ήρωες του 1974, που αδίκησε όχι μόνο η ιστορία, αλλά και η ίδια η Ελλάδα, η οποία παρέβλεψε εσκεμμένα την προσφορά τους, αρνούμενη να παραδεχτεί πως Έλληνες πολέμησαν τον Αττίλα και πολλοί από αυτούς δεν επέστρεψαν πίσω στην πατρίδα.\nΣε μια λιτή τελετή την Πέμπτη στο ΥΠΕΘΑ, η σύζυγος του αείμνηστου πλωτάρχη και κυβερνήτη του αρματαγωγού «ΛΕΣΒΟΣ», κυρία Αμαλία Χανδρινού, παρέλαβε δια χειρός του υπουργού Εθνικής Αμύνας, κ. Πάνου Καμμένου, τη Διαμνημόνευση του «Αστέρος Αξίας και Τιμής», παρουσία των αρχηγών των Κλάδων με επικεφαλής τον Αρχηγό ΓΕΕΘΑ Ναύαρχο Ευάγγελο Αποστολάκη\nΗ απόδοση τιμών στον ήρωα Χανδρινό, άργησε αν και η Ελληνική Πολιτεία ξεκίνησε σχετικές ενέργειες το 1993, με απόφαση του τότε ΥΠΕΘΑ, κ. Ιωάννη Βαρβιτσιώτη.\nΣτην τελετή επίσης, παραβρέθηκαν οι κόρες του ήρωα, μαζί με τις συζύγους και τα παιδιά τους.\n«Αρματαγωγό «Λέσβος»: Μια ιστορία ηρώων που χάθηκε στην ντροπή της προδοσίας»\nΤον Αύγουστο του 2013 η εφημερίδα ΠΡΩΤΟ ΘΕΜΑ, με τίτλο «Αρματαγωγό «Λέσβος»: Μια ιστορία ηρώων που χάθηκε στην ντροπή της προδοσίας», δημοσίευσε μεγάλο αφιέρωμα στον Ήρωα του «Λέσβος» αείμνηστο Λευτέρη Χανδρινό. Το κείμενο του Δημήτρη Κυπριανού είχε ως εξής:\nΟ Λ. Χανδρινός γράφει στο πολεμικό ημερολόγιο:«Επί του θέματος της εκτελέσεως βολής εναντίον των τουρκοκυπριακών θέσεων, πλέον των όσων αναφέρθησαν, έχω να προσθέσω ότι από την στιγμήν που διετάχθην όπως αναστρέψω διά Πάφον, εθεώρησα ότι το πλοίον συμμετείχεν, αδιακρίτως εάν έφερε Ελληνικήν Σημαίαν, ενεργώς εις οιονδήποτε είδος επιχειρήσεων, είτε αμυντικών, είτε επιθετικών, ελάμβανον χώραν επί της νήσου ή πέριξ αυτής».\nΠΗΓΗ; ΠΡΩΤΟ ΘΕΜΑ


: sports.hellasmagazine.gr: Τα ρεκόρ του Ολυμπιακού\nΓράφει ο Γιώργος Μαζιάς από το Μόντε Κάρλο.\nΟ Ολυμπιακός με την 14η του πρόκριση στους ομίλους είναι μέσα στη λίστα των ομάδων με τις περισσότερες παρουσίες σε φάση ομίλων του Τσάμπιονς Λιγκ (από το 1993-94 που πήρε τη σημερινή του μορφή). Κορυφαία σε συμμετοχές η Μάντσεστερ Γ. με 18 ενώ μια λιγότερη έχουν Μπαρτσελόνα, Ρεάλ και Πόρτο.\nΟι Πειραιώτες με 14 ισοβαθμούν στην 5η θέση μαζί με την Ντιναμό Κιέβου. Η Μάντσεστερ Γ. έχει και το σερί συνεχόμενων προκρίσεων στους ομίλους με 17 (1996-97 ως και τη φετινή).\n18 –Μάντσεστερ Γιουν.\n17-Μπαρτσελόνα, Ρεάλ, Πόρτο\n14-Ολυμπιακός, Ντιναμό Κιέβου\n11-Τσέλσι, Αγιαξ, Γαλατάσαραϊ, Ρόζενμποργκ\nΟι «ερυθρόλευκοι» μαζί με τον ΠΑΟ είναι επίσης στη λίστα του ΤΟΡ-20 των ομάδων με τα περισσότερα παιχνίδια στο Τσάμπιονς Λιγκ (από το 93-94 και τη νέα του μορφή). Ο Ολυμπιακός έχει παίξει 84 ματς και οι «πράσινοι» 74 και αντίστοιχα είναι στην 17η και 18η θέση της σχετικής κατάταξης.\nΜάντσεστερ Γ. 186\nΝτιναμό Κ. 90\nLabels: Ολυμπιακός, ρεκόρ, sport-fm.gr


Μαύρος κύκνος – dimart\n3 Δεκεμβρίου 2013 dimartblog Ελευθερία λόγου / δικαιώματα Σχολιάστε\n—της Judith Mackrell. Μετάφραση για το dim/art: Ελένη Θεοδοσοπούλου—\nΜια από τις πιο ενδιαφέρουσες ιστορίες στο ντοκιμαντέρ του 2011 First Position της Bess Kargman είναι αυτή της Michaela DePrince. Το νεαρό κορίτσι που έμεινε ορφανό εξαιτίας του εμφυλίου πολέμου στη Sierra Leone άρχισε να ονειρεύεται να γίνει μπαλαρίνα όταν είδε την φωτογραφία μιας χορεύτριας σε ένα παλιό, σκισμένο περιοδικό.\n‘Οταν, λοιπόν, η DePrince ξέφυγε από την εμπόλεμη Sierra Leone, η θετή οικογένειά της από την Αμερική τη βοήθησε να πραγματοποιήσει το όνειρο της. Το ντοκιμαντέρ της Kargman ακολουθεί την πορεία της ώς τη στιγμή που κερδίζει μια θέση στο American Ballet Theatre School. Aπό τότε δουλέυει με επιτυχία ως επαγγελματίας χορεύτρια, αρχικά στο Dance Theatre of Harlem και αργότερα στο Dutch National Ballet.\nΣε συνέντευξή της στην Guardian η DePrince μιλάει για την αφοσίωσή της στην τέχνη της, το χορό, αλλά και για το πώς αντιλαμβάνεται τις κοινωνικοπολιτικές προεκτάσεις της θέσης της ως μαύρης χορεύτριας σε έναν κόσμο λευκών.\nΗ ίδια έχει επίγνωση της κριτικής που ενδεχομένως της ασκήθηκε για την απόφασή της να φύγει από το Dance Theatre of Harlem, μια ομάδα που ιστορικά αποτελείται κυρίως απο μαύρους χορευτές και χορογράφους. Και ενώ επιμένει ότι η απόφασή της οφείλεται σε καθαρά καλλιτεχνικούς λόγους (στο ευρύτερο ρεπερτόριο κλασικού μπαλέτου που προσφέρεται στο Dutch National Ballet), παραδέχεται ότι βρίσκει πολύ ενδιαφέρον το να είναι μία απο τις ελάχιστες μαύρες χορεύτριες στην ομάδα.\nΤο αποτύπωμα που η DePrince μπορεί να αφήσει σε αυτόν τον επαγγελματικό χώρο και η σημασία του να υπάρχει “φυλετική πολυφωνία” υπογραμμίζεται από την περίπτωση της μαύρης μαθήριας μπαλέτου Precious Adams, η οποία πρόσφατα μίλησε για την εμπειρία της στο Bolshoi Ballet School.\nH Adams είχε προειδοποιηθεί για τον καθημερινό ρατσισμό που θα αντιμετώπιζε στην Ρωσία. Αλλά, όπως περιγράφει στην εφημερίδα Moscow Times, δεν περίμενε να τον συναντήσει και μέσα στη σάλα του μπαλέτου.\nΕνώ η Adams δεν ήταν η πρώτη μαύρη χορεύτρια που έχει γίνει δεκτή στο Bolshoi Ballet School, ισχυρίζεται ότι αισθανόταν σαν ανεπιθύμητος ξένος, ειδικά όταν ερχόταν η ώρα της διανομής των ρόλων για τις μαθητικές παραστάσεις.\nΕίναι, φυσικά, αδύνατον να καλυφθεί πλήρως το θέμα σε ένα άρθρο εφημερίδας. Ο κόσμος του μπαλέτου, ιδιαίτερα του ρωσικού μπαλέτου, είναι ένα τρομακτικό μεσαιωνικό κατασκεύασμα όπου ευδοκιμούν ο ανταγωνισμός, ο κομματισμός και η προσκόληση στις παραδόσεις. Είναι ένας κόσμος όπου οι περισσότεροι ξένοι —ανεξαρτήτως χρώματος— θα ένιωθαν σύγχιση και απομόνωση. Αυτό που είναι πραγματικά συγκλονιστικό, ωστόσο, είναι η φαιδρή αλλά ειλικρινής απάντηση της δασκάλας με την οποία η Adams μοιράστηκε τις ανησυχίες της. Η πρόταση της δασκάλας ήταν η νεαρή Αμερικανίδα χορεύτρια να αποπειραθεί να «ξανοίξει» το χρώμα του δέρματός της.\nΠρόσφατα αφιέρωσα χρόνο στο να ερευνήσω τη ζωή της Josephine Baker (ίνδαλμα της τζάζ), και συγκλονίστηκα από τον σωματικό πόνο στον οποίον υποβλήθηκε για να συγκαλύψει τα φυλετικά χαρακτηριστικά της — εγκαύματα στο κεφάλι από το ίσιωμα των μαλλιών και στο δέρμα από το τρίψιμο με χυμό λεμονιού και χλωρίνη. Γράφοντας για την Baker, νόμιζα ότι περιέγραφα μιαν άλλη, περασμένη εποχή . Τελικά, έκανα λάθος.\nAmerican Ballet Theatre SchoolBess KargmanBolshoi Ballet SchoolDance Theatre of HarlemDutch National BalletFirst PositionGuardianΕλένη ΘεοδοσοπούλουJosephine BakerJudith MackrellMichaela DePrinceMoscow TimesPrecious AdamsSierra Leone\nPrevious Post: Ρετρό #19 — Νοκ Άουτ\nNext Post: 69 χρόνια πριν (και μετά, τι;)